Azal eta guzti jan ditzakezun 10 fruta eta barazki — Gaztezulo\nAzal eta guzti jan ditzakezun 10 fruta eta barazki\nAzal eta guzti jan ditzakezun 10 fruta eta barazki Egia da zenbait barazki eta fruten azalek pestizida eta herbizidak edukitzen dituztela eta hauek ahoratzea arriskutsua izan daitekela, baina ondo garbitu ez gero sekulako onurak ere ekar ditzakete. https://www.gaztezulo.eus/albisteak/azal-eta-guzti-jan-ditzakezun-10-fruta-eta-barazki https://www.gaztezulo.eus/albisteak/azal-eta-guzti-jan-ditzakezun-10-fruta-eta-barazki/@@download/image/elegir-bien-las-frutas-y-verduras-655x368.jpg\nEgia da zenbait barazki eta fruten azalek pestizida eta herbizidak edukitzen dituztela eta hauek ahoratzea arriskutsua izan daitekela, baina ondo garbitu ez gero sekulako onurak ere ekar ditzakete.\nOhikoa izaten da fruta zuritzea, horrela arrisku guztiak kentzeko, baina frutak eta barazkiak zurituta, azalak dituen onurak ere zuritzen dituzu.\nBarazki eta fruten azalak bitamina ugari izan ohi ditu, antioxidatzaileak eta digestioa egiten laguntzen diguten entzimak. Frutaren barrualdea baino osasungarriagoa izan daiteke askotan; barruan ura, zuntza eta azukreen arteko irabiaki bat besterik ez baitago.\nBeraz, azala kendu beharrik gabe, fruta edo barazkiak izan ditzakeen toxikoak ezabatu daitezke modu egoki batez garbituz. Ziur zure organismoak eskertuko dizula. Haatik, ezinezkoa da guztia azalarekin jatea, batzuk azal gogorregia baitute eta ezinezkoa da horiek irenstea. Horien artean daude mandarina, laranja, ahuakateak, kalabazak, meloiak... Frutei dagokionez, badirudi bereizketa argi ikusten dela, ez ordea barazkiei dagokionez.\nAskotan duda dugu gomendagarriak diren barazkien azalak jan ala ez erabakitzerako orduan. Horregatik, beheko zerrenda honetan, behin ongi garbitu ondoren, jateko egokiak diren fruta eta barazkien zerrenda aurkituko duzu. Beharbada gehienak jada azalarekin jaten dituzu, baina ziur batzuk ez zenituela espero:\nBerenjena: Zenbait asko harritzen da berenjenaren azala jangarria dela entzutean. Hori bai, labean erre ondoren edo zatitxoetan moztu eta frijitu ondoren. Ez da beharrezkoa beraz, berenjenari azala kentzea, guritu egiten baita. Hala eta guztiz, berotzean baliteke dituen propietate batzuk galtzea, nahiz eta zuntz iturri bikaina izaten jarraitzen duen eta gure digestioan lagundu.\nKuiatxoa: Berenjenen antzeko zerbait pasatzen da kuiatxoekin. Gordinik jaten ditugu gehien bat eta horregatik zuritu ohi ditugu. Erreta ordea oso goxoak daude eta orduan bai, bere azal eta guzti jan daitezke. Hala eginez gero, zuntz iturri paregabea izango da.\nErrefaua: Askok kentze diote bere azal gorrixka, azal eta guzti jangarria denean. Antioxidatzaileetan aberats da bere azala.\nAzenarioak: 100 gramo azenarioetan 8 mikrogramo karoteno daude, gure organismoarentzat biziki garrantzitsua den osagaia. Horrez gain, bitamina A ugari du, ikusmenarentzat ona dena. Nahikoa da ur epelarekin garbitzea pestizidak kentzeko.\nPatatak: Patataren azala zuntzetan aberatsa da, eta ur beroarekin garbituz gero erabat jangarria da, eta gainera, zapore gehiegi ez duen tuberkulu honi zapore berezia ematen dio.\nTipulak: Kanpoko tipularen kapa marroixkak injustuki zaborrontzian amaitu ohi du. Gaineko kapa horretan daude ordea bitaminarik gehienak eta baita zuntza ere. Irinduta jan daiteke, espezie bat bailitzan entsalada, haragi edo arrainaren gainean boteaz adibidez.\nPepinoa: Mania orokortu bat dago pepinoari azala kentzeko erabat jangarria denean eta gainera bere zaporea ez denean desatsegina. Zuntz iturri paregabea da eta hainbat bitamina kontzentratzen dira bere azalean.\nBanana: Platanoaren azala oso heldua badago B6 bitamina ugari izango ditu, baita magnesioa, potasioa, zuntza eta proteinak ere. Polifenol eta flabonoide ugari ere baditu, azkenaldian oso ikertuak izaten ari direnak beren efektu antioxidatzaile eta minbiziaren aurkakoengatik. Labean apur bat edukiz azala guritu daiteke.\nMangoa: Bananaren antzekoa gertatzen da mangoaren azalarekin ere. Heldutzen utzi behar zaio eta orduan karotenoan, hainbat bitaminetan eta polifenoletan aberats izango da. Horretaz gain magnesio eta potasio iturri paregabea da.\nMelokotoia: Pertsona askori hozkia ematen dio melokotoiaren azalak eta horregatik zuritzen dute. Hozki hori gainditzeko gai baldin bazara ordea bitamina ugari emango dizkizu, beraz, ez dago aitzakiarik.


Eskoziaren liburu zuria: Josemari Pastor.\nAsteazkenean aurkeztuko da Glasgowen 670 orrialdetan independentziaren inguruko xehetasun guztiak bilduko dituen Liburu Zuria. Alex Salmond, Eskoziako lehen ministroaren esanetan “gida horretan adieraziko dira independentziaren aldeko argumentu ekonomiko, sozial eta demokratikoak”.\nNicola Sturgeonek adierazi du Liburu Zuriak independentziaren inguruko galdera guztiak erantzungo dituela. Nolako aitortza jasoko luken Eskoziak, bidean eman beharreko urratsak eta negoziazioak, horretarako prestaketak eta bozketaren ondorengo trantsizio garaian lortu beharreko akordioak. Horretaz gain, dokumentuak “Eskoziaren sendotasun ekonomikoa agerian utziko duela”, gaineratu du.\nLiburu horretan biltzen den bezala, 1707an Ingalaterra eta Eskoziaren arteko Batasun Agiria sinatu zen urtemugarekin bat eginez, 2016ko martxoaren 24an aitortuko litzateke independentzia. Urte bereko maiatzean bertan deituko lirateke lehen hauteskundeak, herri independente gisa.


Alardearen aitona-amonak – Irunero\nPosted on 2013(e)ko ekainak 27 2013(e)ko ekainak 26 by Pablo\n“Alardearen seme-alabak” dokumentala ikusteko parada izan genuen Donostian apirilean Giza Eskubideen Zinemaldiaren baitan, eta hilabete geroago Hondarribian; Irunen, hau idazteko tenorean behintzat, oraindik ez. Interesgarria, oso, hainbat alderditatik. Gomendatzen dizuet. Gauza pila esaten da, zein baino zen mamitsuagoa. Orain historiari lotuko natzaio. Hobeki esanda, historiaren pertzepzioari. Izan ere, historialaria naizen aldetik harri eta zur uzten nau Alardeetan ez ezik gainerako emanaldi folklorikoetan ere haien zilegitasuna justifikatzeko historiak omen duen garrantziak. Alderantziz ez ote den… lehenago gure festak goratu eta gero jatorri noblearen bila ez ote gabiltzan, hainen maite dugunak jatorri xume edo batere heroikorik ez duela ezin sinetsirik…\nHarira: pertzepzio herrikoiak gora-behera, deigarria da, gero, dokumentalean Unibertsitateko irakasle batek kantinerari buruz esana. Historiaz jakin gabe ere, urteen poderioz ilea urdindua dugunok, eta batez ere gu baino zaharragoei entzuteko ohitura dugunok, badakigu nolako eraldaketa izan duen Alardeak oro har, eta hain zehatz kantineraren paperak, gutxienez gerraz geroztik.\nKantineren jatorria erromerietako neskatxa zerbi-tzariengan bilatzea ez zaio sinesgarri euskal folkloreaz pitta bat bedere dakienari, baina tira, absurduagorik esan izan da. Hori bai, kantinera konpainian dagoen elementu ez militar bakarra dela argudiatzea gure historia ostikoka tratatzea da: bera da eta, janzkeraz eta jatorriz behintzat, “herritar armadunen konpainietan” elementu militar bakarra, espainiar armadarena, hain zuzen. Hala dio, behintzat, duela ia hiru hamarkada gure alardeen jatorriari buruzko idazlan mardul batek, bide batez eta besteak beste kantinera apaingarri bat baino ez zela zioena.\nHainbeste gauza aldatu da gure alardeetan azken hamarkada eta erdian! Jatorriak ere pertzepzioen arabera aldatzeraino… denboran atzera egin eta historia aldatzerik bagenu bezala.\nNola bideratu gure haurren beldurrak


Babestu zure eskuak sasoi honetan Ternua etxearen KENT eskularruekin. Natureshell ehunarekin fabrikatuta, bakarrik erabil daitezke edo hotzaren aurkako babes gehigarrirako estalgarri gisa. Oso elastikoak direnez, bikain doituko dira eta pantaila ukigarrietan erabil daitezke, hatz lodi eta erakusleen hatz-mamietako estaldurari esker.\nBakarrik erabili daiteke edota estaldura lez klima hotzean babes gehiago eskeintzeko. - Artile zuntzen hezetasunaren kudeaketa. - Ehunaren planoak elastikotasuna eta doikuntza amaigabeak ahalbidetzen ditu. - Ukipen-pantaila adimentsu sentikorra erabili daiteke hatz lodia eta erakuslearekin.


Babarrunak ereiten Xabier Goikoetxearekin - Tolosako Azoka\nBabarrunak ereiten Xabier Goikoetxearekin\nBabarrun garaian hasi genuen gure Azoka Lagunen ekimena, eta iritsi dira dagoeneko haiek berriz ereiteko egunak: ekaina hasieran hasita, dagoeneko amaitu dute gehienek. Ohitura zaharrei jarraituz, Tolosako Babarrunaren ereitea eskuz egiten da oraindik, eta Tolosako Babarrun Kofradiako zuzendaria den Xabier Goikoetxearekin izan gara, hauek nola hazten hasi diren ikusten.\nGure herriko enbaxadorerik ezagunena eta udazken garaiko gutiziarik bereziena den Tolosako Babarruna, izatez, babarrun landare igokariaren fruitua besterik ez da. More ilun kolorekoa da (ia beltza, hortik “perla beltza”), itxura obalatua du, eta taktuz leuna da. Bestalde, azal fina du. Honen ondorioz, beste babarrun mota askorekin gertatzen ez den bezala, Tolosako Babarruna kozinatzeko ez da aurreko egunean uretan beratzen eduki behar (gogoratzen zara blogean zintzilikatu genuen errezetaz, ezta?).\nUdazken hasiera aldera jasotzen da babarruna, eta orduan topatu ahal izango dugu Tolosako Azokan eta beste zenbait saltokietan; baina uzta garaiz jaso ahal izateko, maiatza amaieran edota ekainean zehar erein behar izaten da.\nBabarrunaren landarea artoaren aldamenean\nUdako egun beroetan hazten den landare igokaria da babarruna, eta igokari izate horrek eragiten du askotan arto-landareekin edo sareekin batera landatzea. Etxean baratza landatzen ikasteko ikastaroan aipatu genuen bezala, arto-landarearen eta babarrun-landarearen arteko asoziazioa oso onuragarria da bi landareentzat, izan ere, artoak babarrunari igotzeko zuztarra eta alea fina izateko itzala ematen baitizkio, eta babarrun landareak lurrean arto landarearentzako onuragarria den nitrogenoa pilatzen baitu.\nGaurkoan Tolosako Babarrun Elkarteko Xabier Goikoetxearekin izan gara Tolosako Montesku auzoan duten baratzean, duela pare bat aste erein zituzten babarrun landareak nola hazi diren ikusteko.\nIturria: Babarrun Elkartea\nXabierrek kontatu digu babarruna ereindakoan landarea ernatu dadin ezinbestekoa dela lurra epela izatea, eta horregatik landatzen dela ekaina inguruan, lurra dagoeneko nahiko beroa izaten baita. Euria lagungarria da gainera ernetze prozesu horretan; baina zaparrada edota eurite handiak arriskutsuak omen dira, gure inguruko lurrak buztintsuak baitira eta eurite handien ostean landareari lurrazaletik irtetzea kostatzen baitzaio.\nTolosako Babarruna eskuz ereiten da oraindik ere ereite-pistola bat erabiliz, eta horretarako erabiltzen den hazia aurreko urteetako uztetako babarruna izaten da. Xabierrek kontatu digu garrantzitsua dela babarrun ona gordetzea, kalitatezko babarrun haziak kalitatezko babarrun landarea emango baitu.


Enriqueta Gallinat - Wikipedia, entziklopedia askea.\nBartzelona, 2006ko uztailaren 13a (96/97 urte)\nEnriketa Gallinat 1997an 36ko emakumeak taldearen sortzaileetariko bat izan zen.\nEnriqueta Gallinat i Roman (Bartzelona, 1909 - ib. , 2006ko uztailaren 13a) politikaria izan zen. Espainiako Gerra Zibilean aktibo errepublikanoa, Espainiako Trantsizioan diktadura frankistan errepresioa jasan zuena eta Bartzelonako fundatzaile katalanista izan zena. \nEsquerra Republicana de Catalunyako (ERC) militantea eta fundatzailea izan zen 1931tik. 1934an Enric Tubaurekin ezkondu zen, orduan El Noticiero Universal-eko zuzendaria zen, eta ezkontzako aitabitxiak Lluís Companys (Kataluniako Generalitateko lehendakaria)eta Joan Casanovas (Kataluniako Parlamentuko lehendakaria) izan ziren. Gerra Zibila hasi zenean, Kataluniako Unió de dones-en Agitazio eta Propaganda atalaz arduratu zen. Hilari Salvador i Castillo Bartzelonako azken alkate errepublikanoaren idazkaria izan zen. Gerra amaitzean, Frantzian erbesteratu zen, eta Perpiñandik eta Ocejatik nazien okupaziotik ihes egiten zuten errefuxiatuen ihesbide-sareei lagundu zien. 1943an Bartzelonara itzuli zen, baina polizia frankistak atxilotu eta Les Corts emakumeen kartzelan sartu zuten urtebetez. Aske uztean, isilpean jarraitu zuen lanean. Demokrazia berrezarri ondoren, ERCko zuzendaritza-organoetako kide izan zen. Bartzelonako Zabalguneko barrutian udal-kontseilari izendatu zuten, baita Institut Català de les Dones institutuko kontseilu exekutiboko kide ere. 1996an Sant Jordiko Gurutzea eman zion Kataluniako Generalitateak. 1997an Les Dones elkartearen 36ko fundazioan parte hartu zuen.\n1997an Bartzelonako Udalaren Maria Aurèlia Capmany saria jaso zuen.\n2002an Bartzelonako Ohorezko Domina jaso zuen.\n↑ Enriqueta Gallinat i Roman. .\n↑ Biografía de Enriqueta Gallinat i Roman. .\n↑ «Wayback Machine» web.archive.org (Noiz kontsultatua: 2022-05-19).\nAhozko funtsa: Emakumeak, 36\nXX. mendeko politikariak\nOrriaren azken aldaketa: 14 ekaina 2022, 16:48.


FANTeko aurtengo edizioan film laburrak aurkezteko epea zabalik da - Nontzeberri\nHasiera/IKUS-ENTZUN/FANTeko aurtengo edizioan film laburrak aurkezteko epea zabalik da\nFANTeko aurtengo edizioan film laburrak aurkezteko epea zabalik da\nFANT laburrean atalean azpimarragarriak dira epaimahaiaren saria eta ikusleek film labur hoberenari ematen dioten saria. Sari horien bitartez, Bilboko Udaleko Kultura eta Hezkuntza Sailak berretsi egiten du zinegile berrien lanari ematen dion laguntza, izan ere, egile berriak baitira Zinemaldi Fantastikoaren nortasunaren ezaugarrietako bat.\nEpaimahaiak film luze hoberenari ematen dion FANT 2010 Sariari dagokionez, oraingoan ere 3.000 euroko zuzkidura ekonomikoa erdibana ordainduko zaie filmaren ekoizleari eta egileari, eta ezin izango da hutsik utzi. Kasu honetan, film labur hoberena, adituz osatutako epaimahaiak aukeratuko du. Ikusleen iritziz film labur onenaren saria jasoko duen filmak ere 3.000 euro poltsikoratuko ditu.\nFANT, maiatzaren 2tik 8ra bitartean egingo da. Sekzio ofizialak aurrera jarraituko du genero fantastikoko film luze hoberenari ematen dion Ohorezko Sariarekin eta zinema fantastikoan nabarmendu den pertsonari edo erakundeari ematen dion FANTROBIA Sariarekin.\nLehiaketan parte hartzeko xehetasun guztiak hemen jasotzen dira.\nMarkel Galbetek eta Andrea Martinezek irabazi dute KREAren 28. Komiki Lehiaketa\n"Bilbao-Bizkaia 2050ean" narrazio lehiaketaren I. edizioa


Iris Bräuninger and Ulf Dietrich Reips | Bizkaia Talent\nIris Bräuninger and Ulf Dietrich Reips\nIris: “Dantzako Mugimenduaren Terapian lizentziatu nintzen Londongo (Erresuma Batua) City University unibertsitatean.Ondoren, Gizarte eta Portaera Zientzietan doktoregoa egin nuen, Tübingen Unibertsitatean (Baden – Württemberg, Alemania)”.\nUlf: “Ni psikologoa naiz eta informatikaren arloan ikerketak ere egiten ditut. Tübingen Unibertsitatean egin nuen doktoregoa eta, ondoren, aleman hizkuntzadun herrialdeetan gaikuntza lortu nuen. Hona etorri aurretik, Zuricheko Unibertsitatean, Suitzan, lan egin nuen, baina beste herrialde batzuetan ere garatu dut nire jarduera profesionala, hala nola, Erresuma Batuan edo Ameriketako Estatu Batuetan”.\nIris: “Ulf nire senarrak ikertzaile lanpostu bat eskuratu zuen Ikerbasquen. Aurretik hona etorri ginen Bizkaia gustatzen ote zitzaigun ikusteko eta leku honetaz maitemindu egin ginen. Beraz, Suitzatik Bizkaira etortzea erabaki genuen”.\nUlf: “Ikerbasquen eskaintza bikaina da, izan ere, iraupena mugagabea izanik, ikerketa-lana epe luzera egiteko aukera ematen baitu. Proposamen oso interesgarria iruditu zitzaidan, eskaera aurkeztu nuen eta lanpostua eman zidaten. Paisaia begiratzen dudanean, oso atsegina iruditzen zait, benetan leku ederra da. Beraz, ez nuen asko pentsatu beharrik izan. Familiarekin hitz egin nuen, denak ados zeuden eta hona etorri ginen”.\nIris: “Bizkaia Talent-en location zerbitzua bikaina iruditzen zait. Zerbitzu horri esker, kudeaketak askoz azkarragoak dira eta hemen moldatzeko beharrezko informazio guztia jasotzen duzu. Zerbitzu oso baliagarria izan zen guretzat”.\nUlf: “Euskadi ingurune ezin hobea dela uste dut. Karrera berriak garatu eta beste herrialde batzuetako ikertzaileentzako aukera berriak eskaintzerako orduan nabaritzen dudan gogo bizia gustatzen zait, batez ere. Etorkizunean aukera ugari egongo delakoan nago eta hori oso interesgarria da”.\nEtorki herrialdea: Alemania


Ahalezkoaren aditz-aldiak [Sareko Euskal Gramatika]\nAhalezko moduak gaitasuna, posibilitatea, aukera eta baimena adieraz ditzake; beraz, [-gerta] eta 'aspektugabea' da.\nHauek dira ahalezkoaren ezaugarriak:\n* + - / T / / datorke zetorkeen letorke\n* + - / T / / dakarke zekarkeen lekarke\n* + - / P - *edin daiteke zitekeen liteke\n* + - / P aditzoina *ezan dezake zezakeen lezake\nSubjuntiboaren ezaugarriak ditu, mozturiko menderatzaileak hari ematen dion mendekotasuna galduta, baina oinarriko 'subjuntibo moztuak' ematen dion aspektugabeen '-gerta' ezaugarria atxikita, eta agiantasuneko -ke morfemak eransten dion ahalezko modalitatea erantsita.\nTrinkoak: 'subjuntibo moztua' + agiantasuneko -ke: dator → datorke.\nAlegialdia: 'ahalezko iraganaldi moztua': nentorke(en) → nentorke; [3. pertsona, z- → l-]\nPerifrastikoak: aditzoina [mendebaldean -TU partizipioa]; *edin/*ezan laguntzaileen 'aldi moztuak'; [bizkaieraz egin ere izan daiteke laguntzaile, are -ke- gabe: esan ne(g)i; eta ekialdean *iro(n): ikus diro].\nAhalezko trinkoak menturazkoen formakideak dira.\nmenturazkoak: indikatiboa + -ke- [dator → datorke]\nahalezkoak: 'subjuntibo moztua' + -ke- [dator → datorke]\nBalioa, ordea, zeinek berea du:\nmenturazko datorke = 'dator, menturaz', 'etorriko da, menturaz'\nahalezko datorke = 'etor daiteke'. 'etortzen ahal da'\nMenturazkoak ez du ezin onartzen; ahalezkoak bai:\n*ezin datorke = 'menturaz ez da etorriko'\nezin datorke = 'ez da etortzen ahal'\nBesteetan ez bezala, *edin eta ezan aditzak, laguntzaile izateaz gain, trinko bezala ere erabiltzen dira (badaiteke, badezake).\ndatorke, dakarke etor daiteke, ekar dezake\niraganaldi trinkoa iraganaldi perifrastikoa\nzetorkeen, zekarkeen etor zitekeen, ekar zezakeen\nalegialdi trinkoa alegialdi perifrastikoa\nletorke, lekarke etor liteke, ekar lezake\nPerifrastikoak dira usuen erabiltzen direnak. Trinkoek [*edin eta *ezan aditzenek izan ezik: badaiteke, badezake] erabilera urria dute.\nEzezkoek ez nahiz ezin eraman dezakete, honako segida hauetan:\nEz daiteke ezer txarrik gerta.\nEzin daiteke ezer txarrik gerta.\nEzin gerta daiteke ezer txarrik.\nEzin ezer txarrik gerta daiteke. [hiztun batzuek ez onartua]\n'Ahala' adierazteko badu euskarak aditz-aldi hauez beste bi baliabide:\nlexikoa: ahal eta ezinizenen bidez [etortzen ahal da; ezin da etorri]\nsintaktikoa: -TZEA aditz-izena, eduki edo izan aditzen osagarri [badaukat sartzea?].\n"datorke"; "zetorkeen"; "letorke"\n"etor daiteke"; "etor zitekeen"; "etor liteke"\nOrainaldi, iraganaldi eta alegialdi trinkoari dagozkien formak banaka ikusiko ditugu orain.\nOrainaldi trinkoa: "datorke", "dakarke"\nPosibilitatea, aukera, gaitasuna edo baimena adierazten duen aldi hau, ahalezko trinko guztiak bezala, gutxi erabilia da. Nabarmentzekoa da besteetan laguntzaile diren *edin eta *ezan aditzen forma trinkoak erabiltzen direla aldi honetan [badaiteke, baliteke, genezake…]; horiek dira, gainera, usuen erabiltzen direnak.\nIzan aditzak, kopula gisa erabilia denean, perifrastikoa eskatzen du: Mikel kirolari handia izan daiteke [*Mikel kirolari handia daiteke]. Baina 'existentzia' adierazteko *edin aditzaren trinkoa erabiltzen da; aditz-izena izaten du maiz subjektu (b):\nNola daiteke, ordea, zuk hori esatea?\nEra berean, *ezan aditzak ere baditu forma trinkoak:\nHorrek dena dezake.\nZurekin ezin dezaket gehiago.\nHorrelakoek, ordea, ez dute ukan/izan dezake adierazten, egin dezake baizik. Horiez beste, gutxi dira forma trinko erabiliak dituzten aditzak: egon, etorri, ibili eta joan aipa daitezke:\nNon gaudeke hemen baino hobeto?\nEzin natorke bat zurekin.\nLasai nabilke, hori ikusita?\nZenbaitetan kortesiazko agindu edo aholkua egiteko erabiltzen da:\nBazoazke laster, bestela gaizki ibiliko zara.\nGogoan izan menturazkoen eta ahalezkoen homonimia:\nEtxean dagoke. ['etxean egongo da, menturaz']\nLasai dagoke hor. ['lasai egon daiteke hor']\nIraganaldi trinkoa: "zetorkeen", "zekarkeen"\nOrainaldikoaren parekoa da aldi hau, posibilitatea, aukera, gaitasuna edo baimena iraganaldian kokatuta:\nBazitekeen joku hartan diru guztia galtzea.\nZurekin ezin nezakeen gehiago.\nNon geundekeen han baino hobeto?\nEzin nentorkeen bat zurekin.\nLasai nenbilkeen hori ikusita?\nEtxean zegokeen. ['etxean egongo zen, menturaz']\nLasai zegokeen han. ['lasai egon zitekeen han']\nAlegialdi trinkoa: "letorke", "lekarke"\nAldi hau orainaldikoaren errankidea da neurri handi batean. Posibilitate maila urrunago edo apalago bat adierazten du inoiz, beharbada, alegialdiei dagokienez. Ikus ondoko perpaus pareak:\nBadaiteke gaur zinera joatea [seguruenera joango naiz (?)]\nBaliteke gaur zinera joatea [behar bada joango naiz (?)]\nNire aitak dena dezake [posible du dena egitea (?)]\nNire aitak dena lezake [posible du, hartaraz gero, dena egitea (?)]\nEz dira asko, *edin eta *ezan aditzez beste, aldi honetako formak dituzten aditzak:\nEzin legoke hobeto.\nNor lebilke lasai baso hartan?\nHorretan ez nentorke bat zurekin.\nOrain, auto horrekin, nornahi zindoazke.\nIkus ditzagun orainaldi, iraganaldi eta alegialdi perifrastikoaren ezaugarriak banaka.\nOrainaldi perifrastikoa: "etor daiteke", "ekar dezake"\nErabilera zabala du aldi honek. Forma trinkoak dituzten aditzek ere erabiltzen dituzte perifrastikoak, esanahi bertsuarekin [badaiteke hori ere = izan daiteke hori ere; lasai zaudeke hor = lasai egon zaitezke hor].\nOrainaldiko posibilitatea, aukera, gaitasuna edo baimena adierazten ditu:\nBeroaldi handietan edozein unetan sor litezke suak.\nDenetik eros daiteke denda horretan.\nEzin uler dezaket hori.\nNahi duzunean joan zaitezke.\nOrainaldiko posibilitateaz beste, etorkizunekoa edo 'mugagabea' ere adieraz dezake:\nHori aurrerago egin dezakegu.\nLagunik onena ere etsai gerta daiteke zenbaitetan.\nIraganaldi perifrastikoa: "etor zitekeen", "ekar zezakeen"\nIraganaldiko posibilitatea, aukera, gaitasuna eta baimena adierazten ditu aldi honek, bi modutara:\nOrainaldiaren pare, iragan-une bateko posibilitatea edo haren ondokoa seinalatuz:\nBeroaldi handietan edozein unetan sor zitezkeen suak.\nOrduan ikasi behar zuen, ondoren joan zitekeen lagunetara.\nBaldintzazko alegialdiaren pare, iraganean gertatu zitekeena, baina gertatu ez zena -hau da, kontrafaktuala-, adieraz dezake:\nPartida irabaz zezaketen, gogoz ari izan balira.\nUrrutiago joan zintezkeen, lehenago irten bazina.\nAlegialdi perifrastikoa: "etor liteke", "ekar lezake"\nPosibilitatea, aukera edo gaitasuna inguru hipotetikoan ezartzen du aldi honek, baldintza baten pean bezala. Baldintza perpaus batean adierazia duela (a), perpaus batean bildua ez dela (b), nahiz adierazi gabea dela © erabil daiteke aldi hau:\na. Zinera joan gaitezke, hala nahi baduzu.\nb. Martxa horretan, urrutira joan zintezke.\nc. Zuk ere egin zenezake nik egiten dudana.\nKortesiazko galdera, eskaintza edo eskaera egiteko ere erabil daiteke:\nZer nahi zenuke?\nNahi adina jan zenezake.\nGustura esango nizuke gauza pare bat.\nKortesia-keinu horrek eraginda, mendebaldean 'alegialdi' hau erabiltzen da (ia) beti, 'orainaldia' baztertuz, txukunagoa eta egokiagoa delakoan: goizago ere jaiki gintezke esaten da maiz, goizago ere jaiki gaitezke bezalakoen lekuan.\nEkialdean 'alegialdi' hau erabiltzen dute orain-geroko baldintzaren ondorioa adierazteko, ahalezko esanahirik gabe (a), mendebaldean 'menturazko alegiazko geroaldia' erabiltzen delarik (b):\nDiru gehiago banu, auto berria eros nezake.\nDiru gehiago banu, auto berria erosiko nuke.\nBizkaieraz egin idatziko formak erabiltzen dira, -ke- morfema gabe, ahalezko esanahiarekin: ikusi ne(g)i, eroan le(g)i.\nJose Antonio Mujika, "Ahalezkoaren aditz-aldiak", Sareko Euskal Gramatika (SEG), www.ehu.eus/seg


"Telebistak, iraungo badu, berrasmatu egin behar du bere burua" | Revista\n“Telebistak, iraungo badu, berrasmatu egin behar du bere burua”\nAlejandro Perales, Telebista Erabiltzaileen Elkarteko aholkularia : "Telebistak, iraungo badu, berrasmatu egin behar du bere burua"\nTelebista nahieran, on-line telebista, ordenagailuak, smartphoneak, tabletak… Gero eta aukera gehiago dago telebista ikusteko. Hala ere, sofan eserita ikusten den telebistak, programazio jakina duenak, jarraitzen du izaten herritarren gustukoena. Nola azaltzen da nagusitasun hori?\nGaur-gaurkoz, plataforma digitalen eskaintzak ez du ordezkatzen irekian ematen den telebista: fikziozko edukien banatzaile handiak dira plataforma horiek (telesailak, zinema…). Baina ikus-entzunezko eduki masiboetarako, adibidez albistegi, lehiaketa eta ekitaldietarako, ohiko telebistaren beharra dute. Hori bai: telebistak, luzera iraun nahi badu, berrasmatu egin behar du bere burua, edukiak etengabe espezializatu beharra baitauka.


Pobrezia handiagoa covid-19aren garaian\nCaritas irail "gogor" baterako prestatzen ari da, pobrezia areagotu daitekeen hilabeterako profila aldatu da\nLerro hauekin batera doan artxiboko irudian, gizon batek bere zapatila bakarra, hautsita duena, erakusten du. Argazkia: Efe\n- Iraila ohi baino gogorragoa izango dela dirudi; enplegu-erregulazioko espedienteak amaituta, enpresa askok langileak lanera itzuli beharko dituzte, oporretan zeuden langile asko lanpostuetara itzuliko dira eta oraindik ez dago argi zer gertatuko den seme-alabekin, eskolara normaltasun berriarekin itzuliko diren edo koronabirusak bilakaera negatiboagoa eragotziko duen. Edonola ere, Arabako Caritasetik, Ramon Ibeas idazkari nagusiak esan du hilabete "zaila eta korapilatsua" datorrela eta, beraz, Eliza Kristauaren erakunde ofiziala prestatzen ari da jada hiriko eta lurraldeko laguntza-eskaera guztiei erantzuteko. "Egun gogorrak hurbiltzen ari dira, gizarte bezala ez dakigu zer gertatuko den eta horrek inprobisazioari tarte gutxi uzten dio", dio Ramon Ibeasek DIARIO DE NOTICIAS DE ALAVA egunkari honetan. Alde batetik, ziurtatzen du hilabete hauetako esperientziak herritarrentzat ezaguna den "testuinguru batean jartzen gaituela", baina, bestetik, ez da ezagutzen pobrezia gogortu daitekeen arte koronabirusaren indarrez: "Caritasen, oraintxe bertan, hiru kezka ditugu. Zer gertatuko da irailaren 30ean Aldi Baterako Enplegu-Erregulazioko Espedienteak berritzen ez badira? Zer gertatuko da azaroan enpresek kreditu-establezimendu ofizialaren maileguak itzuli behar dituztenean? Jarduerarik izan ez badute, ez dute dirurik izango, eta enpresa batzuk ixtera behartuta egon daitezke. Azkenik, ikastetxeen egoerak asko kezkatzen gaitu. Azken finean, zer aurkituko dugu irailean normaltasunera itzultzean?", galdetu du Ramon Ibeasek. Ildo horretatik, Gasteizko Caritaseko idazkari nagusiak aitortu du asteak daramatzatela lanean elkarte osoa berrantolatzeko eta, ahal den neurrian, herritarrek izan ditzaketen gertuko arazoak aurreikusteko. Adibidez, Caritasek urtero eskaintzen dituen jarduera guztiak berrantolatzeko gai izan da, edukiera askoz txikiagoarekin eta elkarteko boluntarioen ahaleginak eta orduak bikoiztuz, baina pixkanaka lortzen ari direla ziurtatu du: "Gure aldetik, ikastaro guztiak aurrera ateratzen saiatuko gara. Baina Lanbidek hartzen dituen erabakien mende egongo gara, eta irailean jakingo ditugu zeintzuk diren erabaki horiek. Hala ere, guk hurrengo ikasturtea planifikatua dugu. Eta, funtsean, jardueraren %100 mantenduko dugu, kasu batzuetan indartuta". Haatik, Ibeasek aitortu du zenbait jardueratan berrantolaketa-lan horrek kezka handiagoa sortzen diela. Adibidez, Emakumearen Eskolaren kasuan. Jarduera horretan, edozein aitzakia erabiliz (josteko edo margotzeko ikastaroa, adibidez), emakumea ahaldundu nahi da, eta genero-indarkeriari, droga-mendekotasunari edo alkoholari buruzko funtsezko gaiak jorratu, besteak beste. Eskola honetan, taldeak finkatuta daude eta emakume talde zabala denez, hamar lagunentzako lekua errespetatzea "zaila" da: "Klase hauetan kontaktu fisikoa garrantzitsua da, nola egingo dugu? Hori zailtasun bat da", aitortu du. Nahiz eta zaila izan, Caritasen taldea berregituratzen eta indartzen saiatzen ari da, "pobrezia areagotu daitekeen hilabete gogorrak hurbiltzen ari direlako", helarazi du Ibeasek. Datozen hilabeteetan eskatuko den laguntza horretan, Caritasek aurreikusten du guraso askok laguntza beharko dutela eskola-jantokiak eta ikastetxeak berak normaltasunez funtzionatzen ez badute. Idazkari nagusiaren esanetan, familia asko zailtasun ekonomikoekin iristen dira hilabete amaierara, eta seme-alabek jangelan jateak asko laguntzen die.\nProstituzioa covid-19aren egoeran\nKonfinamenduaren hilabeteetan zehar, Eliza Katolikoaren erakunde ofizial honek zailtasun ekonomikoak, lanekoak, bakardadekoak edo gosekoak zituzten ehunka gasteiztar eta arabar lagundu ditu, baita boluntarioak ere adinekoen babesa izan dira, supermerkatua etabehar zituzten gauza guztiak erosiz. Izan ere, orain arte laguntzarik eskatu ez duten profil berriak dituzten pertsonak artatu ditu elkarteak. Adibidez, orain arte, Maite Sebal presidentea eta Ramon Ibeas idazkari nagusia buru izan dituen taldeak beti lagundu die bakardade egoeran zeuden adineko pertsonei. Halere, konfinamendu hilabeteetan, adineko askok laguntza eskatu dute boluntarioek supermerkatua edo farmaziako botikak erosten lagun diezaieten, Ramon Ibeasek azaldu duenez. Eskaera mota horri erantzuteaz gain, aurreko hilabeteekin alderatuta, gehiago izan dira muturreko egoera ekonomikoan deitu dutenak. "Elikagaiak erosteko dirurik ez zuen jendearen dei asko izan ditugu. "Deskonfinamenduaren ondoren, beti izan ditugun aitona-amonak geratzen zaizkigu, bakarrik daudenak. Gaixotasun degeneratiboak dituztenak, baina supermerkatura edo farmaziara joan ezin ziren aitona-amonak gaur egun joaten dira. Eta, gainera, nik uste dut hori egin behar dutela, aitona-amonak non aparkatu ez dakigun traste batean nahasten ari garelako. Eta nik uste dut hori ezin dela izan", deitoratu du Ibeasek. Hori dela eta, Ramon Ibeasek esan du deskonfinamenduaren ondoren normaltasunera itzultzea lortu dutela pixkanaka, baina jakin badakiela berriro ere hilabete zailak hurbiltzen ari direla eta litekeena dela herritarrek laguntza gehiago eskatzea. "Laguntza eskatzen diguten bakoitzean, adabaki bat jarri beharrean, laguntzaren jatorrira iristea gustatzen zaigu. Norbaitek ez badu dirurik erosketak egiteko, guk lagunduko diogu, transferentzia ekonomiko bat egingo diogu erosketa hori egin dezan. Baina hori adabaki bat besterik ez da. Arazo horren jatorria ere heltzea gustatzen zaigu. Zergatik ez du pertsona horrek elikagaiak erosteko dirua?", galdetu eta erantzuten du: "Ez da erraza arazo horretara iristea. Horren guztiaren atzean lan arazoak edo lan falta dagoelako. Gainera, koronabirusak eragindako egoera honekin badakigu pertsona asko lanik gabe geratuko direla eta egoera hau ez da batere erraza izango, guk lan arloa lantzen dugulako eta zaila izango delako".\nEta eskariak gora egin badu, laguntza behar ez duten herritarren erantzunak ere gora egin du.\n"Bi laguntza mota ezberdin izan ditugu. Alde batetik, boluntarioak izateko beren burua eskaini duten pertsonak izan ditugu, eta, bestetik, laguntza ekonomikoak", azaldu du. Boluntarioari dagokionez, esan du gorakadarik handiena konfinamendu-hilabeteetan gertatu zela. Izan ere, boluntarioen kopuruak gora egin zuen, hainbesteraino non horietako batzuei ez zitzaien laguntza eskatu, "osasun-arrazoiengatik, nahiz eta ongia egiteko eskaini". Bestalde, diru-laguntzak ere "nabarmen" igo dira. "Igoera hori ez da koronabirusari bakarrik zor, diru-bilketaren kanpainari ere zor zaio; kanpaina hasi genuenean beldurra genuen, beti poltsiko berberak baitira laguntzeko irekitzen direnak. Hala ere, sorpresa handia hartu dugu, jendeak sentitu duelako koronabirusa sortzen ari den pobrezia arazo guztiekin, berriz ere okerren zeudenei lagundu behar zitzaiela".\n"Gizarteak izan duen erantzuna oso garrantzitsua izan da; gizartean zenbat eta okerrago egon, orduan eta gehiago gaude laguntzeko prest, eta hori eskertzekoa da, jende askok eskatuko baitu laguntza datozen hilabeteetan, eta denon artean lagunduko diegu", ondorioztatu du Ramon Ibeasek.\nBoluntarioak. Konfinamenduaren hilabeteetan dozenaka gasteiztarrek eta arabarrek Caritasi deitu diote laguntza eskainiz. 140 pertsona inguru aritu dira boluntario. Hala ere, lurraldearen osasun egoera ikusita, Caritasek ez zien boluntario guztiei deitu lanak egiteko.\nLaguntza ekonomikoa. Herritar askok ere lagundu dute ekonomikoki diru-bilketaren kanpainan edo pandemiaren ostean, "Zenbat eta okerrago egon, orduan eta laguntza handiagoa eskaintzen diegu behartsuenei".\nPulseras que facilitan la comunicación de los alumnos con capacidades diferentes\nTres heridos en un aparatoso accidente en Berantevilla\nEl Festival de Comunidades de Vitoria se sobrepone al mal tiempo en su ecuador\nGasteiz, hipoteka bati aurre egiteko hiririk garestienetako bat


Truke-tasa Dolar estatubatuar (USD) Ra Euro (EUR) Forex merkatuan truke bizi\nForex truke-tasak eguneratu: 03/08/2021 22:13\nDolar estatubatuar Euro ra prezioa oraintxe Forex truke merkatua on at 03 Abuztua 2021\n22:13:05 (Forex tasa eguneratzea 59 segundotan)\n1 Dolar estatubatuar truke-tasa Euro -ren Forex trukean 0.84 Euro. Ikusi Dolar estatubatuar Euro tasa 30 segundotan. Dolar estatubatuar lineako tasa azkarrena. Dolar estatubatuar Euro truke-tasa erakusten du minutuko.\nForex merkataritza-diagrama Euro Dollar at bizi 03 Abuztua 2021\nForex merkataritza-diagrama Dolar estatubatuar Ra Euro bizi, 03 Abuztua 2021\nDolar estatubatuar diagrama Euro truke-tasa 03 Abuztua 2021 -n agertzen da webgunean. Orriaren goiko aldean dagoen diagrama sortu da truke-tasaren aldaketak ikustea errazteko. Grafikoan, azkar ikusten duzu monetaren igoera edo beherakada. Truke-tasaren diagrama eguneratzen da 30 segundotan.\nBihurtu Dolar estatubatuar Ra Euro Dolar estatubatuar Ra Euro Truke-tasa Dolar estatubatuar Ra Euro truke-tasa historia\nOnline merkataritza Dolar estatubatuar (USD) ra Euro orain\nDolar estatubatuar historia Euro ren historia minutu guztian. Minutu aldaketa Dolar estatubatuar Euro - -0.0001 EUR. Dolar estatubatuar 10 minutuko historia Euro orria Forexko taulan. Dolar estatubatuar minutuko balioak taulan jartzen dira, beraz, desberdintasunak ikustea komeni da.\nOnline merkataritza Dolar estatubatuar (USD) ra Euro Azken orduko merkataritza\nTruke-tasaren aldaketak orduro ikus daitezke. -0.0006 EUR - Dolar estatubatuar -en aldaketa (USD >) to Euro ordu honetarako. Taulan Dolar estatubatuar Euro tasak agertzen dira orduro. Ordua da truke-tasaren aldaketak orduro alderatzea.\nOnline merkataritza Dolar estatubatuar (USD) ra Euro Gaur egungo joera 03 Abuztua 2021


Erandion 200 lanpostu arrisku bizian daudela ohartarazi dute - Hiruka.eus\n2016-08-16 18:58 Erandion 200 lanpostu arrisku bizian daudela ohartarazi dute\nErandioko Enekuri auzoko Global Energy Services (GES) enpresan lan egiten duten 200 bat behargin lanpostu barik gera daitezkeela ohartarazi du CCOO sindikatuaren enpresako atalak. ELA, ostera, "haserre" eta "kezkatuta" agertu da enpresaren jokabideagatik. Biek ala biek Eusko Jaurlaritzaren Industria Sailari eskatu diote esku-har dezan, enpresaren jarraipena ziurtatzeko; energia berriztagarriei lotutako eraikuntza, muntatze- eta mantentze-zerbitzuetarako sozietatea konkurtso aurreko egoeran dago.\nGES taldeko behargin bat, zintzilik. © GES\nELA sindikatuak salatu du GESek Espainiako "parke eolikoen mantenu-zerbitzua saldu" gura duela, negozioaren zatirik "errentagarriena" omen dena. Zerbitzu hori barik enpresa bideragarria izango ez litzatekeela uste du sindikatu abertzaleak: "sozietatearen amaiera ekarriko luke". Era berean, ELAk gogora ekarri du "azken hilabeteotan jabeak deskapitalizatu" duela enpresa, "egungo zuzendaritzaren geldotasun eta konplizitateagaz". Horretarako, "beharrezkoak ez ziren auditoria oso garesti asko" erabili ei dute.\nEra berean, CCOOren arabera, GESen jabeak, 3i inbertsio-talde ingelesak, enpresa "gainetik kendu" gura du. Bestalde, Gamesa jabe ohi eta bezero nagusiari lan-karga ukatzea leporatu diote.\nCCOOren ustez, GES enpresa ixteko arriskuan dago. Hori gertatuz gero, Enekuriko 200 bat beharginez aparte beste 40 herrialdetako 1.400 langile ere joango lirateke kalera, hala nola Alemanian, Erresuma Batuan, AEBetan, Txinan, Txilen edo Mexikon.\nCCOOk zein ELAk hainbat eskaera helarazi dizkiote GESeko zuzendaritzari, hala nola, "gardentasuna" eta bideragarritasun plan bat. Sindikatu abertzaleak exijitu du "soldatak ordaintzeko konpromiso serioa" har dezan eta prest agertu da zuzendaritza-taldearen kargu-uztea eskatzeko.\n3i inbertsio-taldeari, ostera, enpresarekiko dituen asmoak publikoki jakinaraztea exijitu dio CCOOk. Sindikatu berak Gamesari GES laguntzea eskatu dio, enpresa erandioztarraren "langileak anabasara eroango dituzten azpijokoetan parte hartu beharrean". Izan ere, CCOOren ustez, 3i taldearen "asmo bakarra konpainia bere akabera eroatea da" eta bide horretan "GESeko zuzendaritza gaizkide dauka". Sindikatuak ziurtatu du ez duela utziko horrelako operaziorik egiten eta "ahal dugun bitarteko denak" erabiliko dituztela.\n2006an, Gamesak GES enpresa saldu zion 3i taldeari, sortu eta zazpi urtera. Erosketa-hitzarmenean Gamesak 3i onartzen zuen zerbitzu-hornitzaile nagusi gisa, GES enpresaren bidez. Halere, CCOOk salatu duenez, "akordio hark indarra galdu zuen eta ez dago berritzeko asmorik, hortaz uler daiteke Gamesak GESen zerbitzuei uko egin gura duela".\nKrisi ekonomikoa hedatu zenetik, ez dira garai onak izan GES taldearentzat. 2014an, 627 behargin kaleratzeko asmoa agertu zuen enpresak, haietako 96 Erandioko plantakoak. Azkenean, 290ek galdu zuten lana.\nPasa den martxoan, berriz, GESek taldeko Siemsa Industria eta Siemsa Control y Sistemas enpresak saldu zizkion Ferroviali.\nFerrovialek Siemsa enpresa erandioztarra erosi du\nErandioko bi lantegietako 96 behargin kaleratu nahi ditu GES taldeak


Jordania: UNICEFek Siriako haur errefuxiatuentzako jarduerak laguntzen ditu | UNICEF\nJordania: UNICEFek Siriako haur errefuxiatuentzako jarduerak laguntzen ditu\nUNICEFek, nazio mailaka GKE eta aliatua den Giza Garapenerako Jordaniako Hachemita Funtsarekin batera (JOHUD), Maan-en (Jordania) herrialdean errefuxiaturik dauden Siriako haurrentzako jarduerak abian jarri ditu.\n“Hemen guztiok adin berdina dugu eta tentsioa lasaitzen saiatzeaz gain, gure energia positiboa eta erabilgarria den zerbaitetara bideratzen saiatzen gara, arte eta lanbideetan parte hartuz eta sukaldaritza ikasiz”, dio Nermine-k, Maan-en kokatu den familia bateko neskatila. “Honek guztiak lagundu egiten gaitu”.\nOrain Maan-en bizi diren 150 familietako haurrek beraien hezkuntza normaltasunezjasotzen dute, Jordaniako tokiko eskoletan onartuak izan ondoren.\n"Lehenengotan, beraien herrialdeak bizi zuen egoeraren eragina pairatu zutela argi dago”, adierazi du Nooran Sherari-k, JOHUD-en zentro batean arteko irakaslea dena.\nHona heldu ziren, inor ez zuten ezagutzen bertan... Beraien energia marrazketaren bitartez bideratzen hasi zirenean, pasatzen ari ziren egoera ulertzeko gauza izan ginen".\n"Haurrek, beraien adinean ikusi behar ez lituzketen gauzak ikusi dituzte. Indarkeria, odola, zaurituak, hilak ikusi zituzten. Lekualdatuak izan ziren eta beraien familiak nola umiliatzen zituzten ikusi zuten”, gehitu zuen irakasleak.\nBaina jarduera hauek Siriako haurrei esperientzia horiek gainditzen laguntzen diete, Sherari-k azaltzen duen bezala: “Denboraldi baten ondoren, jarduerez gozatzen hasi dira. Goizeko zortzietan puntuan guztiak atean klasea hasteko prest zeudela ikustean konturatu nintzen”.\nHAURREK HONDAMENDITIK IHES EGIN DUTE\nOmaima, astero ematen den josten ikasteko klasean dago eta bere historia eta azken egunetako gogorapen ikaragarriak kontatzen dizkigu: “Tiro zaparrada luze bat egon zen eta jende asko kalean hilda zegoen. Tiroak egon ziren eta etxeak eta eraikinak erori ziren. Zaurituak lurrean etzanda zeuden. Beldurgarria izan zen hori guztia bizitzea”, dio.\nEskola bueltatzeak nolabaiteko normaltasuna eskaini ziola kontatzen du, baina istiluek klaseak bertan behera uztera behartu gintuzten. Eskola berriro zabaldu zenean, irakasle eta ikasleek mezu beldurgarria eman ziguten:\n“Eskolako atean ohar bat zegoen, seme-alabak eskolara bidaltzen zituzten gurasoek, benetan sentituko zutela ohartaraziz. Hala eta guztiz ere, zenbait haur eskolara joan ziren eta batzuk erailak izan ziren”, dio Omaima-k.\n"Homs-etik ihes egin genuen egunean, bonbardaketa bat egon zen”, gogoratzen du 16 urteko Nermine-k. "Dena bertan behera uzteko prest geunden (gure familia, gure senideak). Ez genekien bueltatzerakoan zerbait geratuko zen edo ez. Eta guretzat ezezaguna zen mundu berri batera joateko puntuan geunden”.\n"Eskolara joateak eta ikastetxe honetara heltzeak asko lagundu digu. Baina Homs-en gertatzen ari dena ahaztea zaila da. Noan tokira noala ere, Siria nire gogoan dago”, kontatzen du Omaima-k.


Lluis el Sifoner - Wikipedia, entziklopedia askea.\nLluís Fornés i Pérez-Costa ( Pedreguer, 1945 ), Lluís el Sifoner bezala ezaguna, musikari, filologo, idazle eta musika kritikari valentziarra. Espainiako trantsizioan kantautore bezala ezaguna egin zen, baina urte askoan erretiratua izan da hizkuntza gatazkak direla eta.\nPedreguer, 1945eko urriaren 12a (75 urte)\nesperantista eta idazlea\n2 Hizkuntza gatazka\n3 Jarduerak, eta taulara itzultzea\nAbeslari gisa 1973an hasi zen, Crit i Cant folk taldearekin; taldea desagertu zenean, bakarka jarraitu zuen eta 1975ean lehen postua irabazi zuen III Xàtivako Abesti Jaialdian: une horretatik aurrera, bere emanaldiak biderkatu egin ziren Pais Valenciá osoan 1989 urtera arte. Urte horretan, bere ibilbide musikalean bat bateko etena egin behar izan zuen, hizkuntza gatazka batengatik publikoaren zati handi baten boikota jaso zuelako.\nArazoa Valentziako Irrati Telebista (VITB) kate publikoan hizkuntza politikan eginiko interbentzio batengatik etorri zen. 1990 urtean, estilo arau berriak bultzatu ziren, valentziera eta katalana bereiztearen aldeko irizpideak lehenetsiz, eta Amadeu Fabregat zuzendariaren talde teknikoak estilo liburu bat onartu zuen; Sifonerrak liburu horretan agertzen zen "debekatutako hitzen" zerrenda bat osatzen lagundu zuen. Arrazoi horrengatik, Valentziako Teatre Principal aretoan eginiko kontzertu batean publikoa txistuka hasi zitzaion, emanaldia eragozteraino. Horren ostean "Sifonerra hil zela" adierazi, eta kantatzeari utzi zion.\nJarduerak, eta taulara itzultzeaAldatu\nValentziako Erkidegoan bultzatutako katalanismo politikoa kritikatu izan du, "inposizioan" eta "desitxuraketan " oinarritzen dela adieraziz.\nPertsonaia polifazetikoa da. Besteak beste, telebistarako eta zinemarako gidoiak idatzi ditu; irakaskuntzan aritzen da, eta 2004an "Pentsamendu Panokzitanista" izeneko doktore-tesia aurkeztu zuen.\n2007an Vicent Morell  ilustratuari buruzko biografia argitaratu zuen, eta abesteari berrekin zion, bi kontzertu eta atzera begirako erakusketa bat aurkeztuz. Deniako Jesus Pobre auzoko jaien pregoilari ere izan zen, baina apaiz batek betoa jarri zion.\nEsperanto hiztuna, pentsamendu laikoaren bultzatzailea, 2009 urtean bataio zibil batean aitabitxi izan zen. 2017ko otsailaren 9an, Ximo Guardiola musikari eta zinegileak 'Lluís el Sifoner, hiru arra eta erdiko dokumentala' estreinatu zuen Valentziako SGAEren egoitzan.  2017ko urrian Fornések bere herriko Ohorezko Saria jaso zuen.\nTinc un mànec de tres pams i mig ("Hiru arra eta erdiko kirtena daukat") ( 1976 )\nLa mare que els ha parit ( 1978 )\nLluís el Sifoner canta: a, e, è, i, o, ò, u ( 1979 )\nLluís el Sifoner ( 1980 )\nLlavors d'esperança ("Itxaropenezko haziak") ( 1980 )\nSom ( 1981 )\nCalla, dimoni!! ( 1982 )\nCançons al Riurau ( 2014 )\nEls Riuraus Valencians ( 2011 )\nLa llengua valenciana i el diasistema occitano-romà ( 2012 )\n↑ . Col·laboració amb Amadeu Fabregat en la depuració lingüística de RTVV\n↑ (Gaztelaniaz) Levante-EMV Lluís Fornés rescata en un libro la figura del filósofo y músico republicano Vicent Morell\n↑ (Gaztelaniaz) Las Provincias Lluís el Sifoner ofrecerá un concierto el próximo día 25\n↑ '(Gaztelaniaz) Las Provincias Los vecinos de Jesús Pobre celebran las fiestas patronales\n↑ (Gaztelaniaz) Levante-EMV Un cura impide a Lluís «El Sifoner» actuar en la boda de unos amigos en Dénia\n↑ (Gaztelaniaz) Diario Información Carles, un niño de Pedreguer, el primer ´bautizado´ civilmente en la Marina Alta\n↑ 12 octubre 2017.\nMultimedia: Lluís Fornés i Pérez-Costa


Hasiera - Kimet\nErosi Kimet Planning\nZer da KimetPlanning?\nMetodologia eta pasioa\nHogeita hamar urte igaro ondoren, kirolaren munduan arazo handienetako bat konpontzeko asmoz jaio ginen, jokalarien errendimendua optimizatzeko trebakuntza-metodoak falta direlako, prestakuntza-teknikariak Espainiar Federazioaren, LaLiga, AFEk babestutako gure tresna informatikoarekin eta edozein motatako, kokapen eta egiturarekin mundu mailako proiektuak gomendatzen ditugu.\nZerbait asmatzen baldin badugu, zergatik ez futbolean?\nNola dakizu zein ariketetan praktikatu behar diren, zenbat aldiz adin edo maila bakoitzaren arabera? Zein lehenengoa da azken hau? Zure ekipoa prestatzeko metodo izango al zara? Egin klik botoian eta utzi itzazu zalantzak.\nLaLiga, AFE eta Espainiako Errege Futbol Federazioko Entrenatzaile Batzordearekin lan egiten dugu. Mundu osoko irakaskuntza egunetan parte hartzen dugu. Horrez gain, gure Kimet Planning aplikazioa LaLiga eta Entrenatzaileen Batzordearen tresna ofiziala da.\nFutbol auto-inteligenteen plangintza software onena. LaLiga klubak frogatutako metodologian oinarrituta\n1.200 ariketa propioa baino gehiago.\nPrestakuntzako programa, futbola arloan egitura guztietako posizio teknikoetan beharrezko trebetasunak garatzeko diseinatuta.\nAholkularitza pertsonala zure plangintza hurrengo mailara eramateko.\nAholkularitza tekniko eta metodologikoa, teknikariak, klubak edo erakundeak.\nEuskadin, Espainian eta gainerako munduan\nAplikazioa eta Liga Santanderko kluben ohiko metodologia eta 123.\n1., 2. eta 2. Bko teknikari guztiek Kimet Planning-a dute.\nLurralde eremu guztietan prestakuntza ikastaroak (23 probintzia).\n5.000 teknikari baino gehiago Kimet Planning-ekin lan egin dute.\nAFEko futbol jokalarientzako prestakuntza-metodoa.\n25% KLUBAK: CLUB Lizentzia\n92% KLUBAK: 1 edo gehiagoko entrenatzaileek COACH lizentzia dute\nbeste herrialde batzuetan\n750 futbol klub baino gehiago hobetu eta garatzen lagundu dugu\n10.000 autobus baino gehiagotan lan egitea, kirol zuzendariak eta metodologoak. LaLiga-k erabilitako metodologia izateaz gain, AEBetako Club Futbola, Txinako Gobernua eta Abu Dhabi Kirol Kontseiluko klubek ere erabiltzen dute.\nJokalari eta entrenatzaile bakoitzaren banakako lana eta garapena errazten ditu, talde bakoitzaren taldea, Klubaren, zentroaren edo Federazioaren antolatzailea eta horietako bakoitzaren ebaluazioa.\nLaLiga, AFE eta Espainiako Errege Futbol Federazioaren Coaches Batzordeko aholkulari metodologikoak gara. Mundu osoko irakaskuntza egunetan parte hartzen dugu.\nRFEFren Coaching Batzordea\nGFE Fullaondoren aurkezpenean, EEFF-ren hitz batzuk, norabide metodologikoaren egunean. Gainera, gure Kimet Planning aplikazioa LaLiga eta Entrenatzaileen Batzordearen tresna metodologiko ofiziala da.\neta erabiltzeko erraza\nAhalik eta banako beharra lantzeko aukera ematen du modu erraz eta azkar batean, erabiltzaile bakoitzaren prestakuntza-prozesua erraztuz.\nGure metodologia, ikastaroak, pentsamenduak eta gure futbolari grina loturiko jarduerei buruzko oharrak.\nPerformance espezialistaren ikastaroa – FGF\nby Kimet | Ots 12, 2019 | Blog\nIKASTAROAREN FORMATUA Entrenamendua prestakuntza fasean entrenatzeko helburua duen ikastaroa. 15 orduko ikastaroa da eta bertan gai teknikaria garatu ziren daki Joko pertsonala bera, prestakuntza zereginak zuzendutako lan egiteko diseinua prestakuntza programak,...\nBilbao World Soccer Summit\nOtsailaren 14an eta 15ean Bilbon ospatu zen Munduko Futbol Txapelketan egon ginen. Hori izan da arrakasta. Guztiz onartu dugun onarpena eskertuko genizuke, jasotako iritziak oso onak izan dira, bai "Kimet metodoa: mundu osoko prestakuntza proiektu berritzaileak", bai...\nPrestakuntza saioa planifikazio unitate txikiena eta oinarrizkoa da. Bertan, saio horretarako aurreikusitako edukien lana islatu beharra dago. Prestakuntza saio bakoitzeko (egunik ez) 120 minutuko iraupena izan behar du saio bakoitzeko. Saioan lan motak banatzea...\nGiroko futbol zelaiak\nKimet Sport-i futbolari buruz gomendatzen ditugun sistemak hauek dira: 1-4-3-3 eta 1-4-4-2. Bi sistema okupatu eta sartzeko, zeharkako eta luzerakoak izan daitezkeelako, beren aldakuntza desberdinen arabera. Gainerako oinarrizko sistemak dira, gainerako sistema...\nPlangintzaren faseak (jarraitu beharreko puntuak)\nAurretik egindako azterketa orokorrak. Helburu definizioak. Egutegiaren analisia (Taktika determinatzailea ez). Programazioaren elementuen garapena: Makroziklo taktikoa Mesocycles and Sessions. Prestakuntza bideak zehaztea (Tactical specific). Erabilitako kargen...\nLAGUNTZA ETA BBEZERO ARRETA:\nTelefonoa: (+34) 94 612 46 80\nBezeroen zerbitzuaren orduak hauek dira:\nAstelehenetik ostiralera, 9:00 etatik 13:00 etara.\nLAGUNTZA ETA BEZERO ARRETA:


Berdintasuna … zertarako? - Euskadiko Gazteriaren Kontseilua Berdintasuna … zertarako? - Euskadiko Gazteriaren Kontseilua\n2005ean onartu zen Emakumeen eta Gizonen arteko Berdintasunerako Legea. Honek Berdintasun eraginkorrerako lehen politika eta neurriak erraztu baditu ere, oraindik erronkak anitzak dira. Egoera honen aurrean, zuri galdetzen dizugu: berdintasuna,… zertarako?\nZeintzuk dira Berdintasun ikuspegitik gazteok ditugun beharrak? Zeintzuk dira aurten pil-pilean egon diren gaietatik gazteok lantzen jarraitu nahi ditugunak eta zein beste ekarpen ditugu hauen harira? Galdera hauek abiapuntu EGK-k “Berdintasuna… zertarako?” proiektuarekin itxi nahi du urtea, hiru ekintza desberdinez osaturik dagoena:\nEta, zuk… zertarako?\nNON: GASTEIZEN EHUko Kanpusean\nNOIZ: Azaroaren 8an. Egun osoan zehar, era ibiltarian\nZER: Lehen ekintza honen helburua da gazteok Berdintasun ikuspegitik ditugun beharrak, erronkak eta eskaerak identifikatzea. Horretarako, era ibiltarian, EGK-ko teknikariak proposamen, esaldi eta eskaera bila ibiliko gara egunean zehar. Emakume eta gizonezkoen arteko Berdintasunean pentsatzerakoan zer esan baduzula uste duzu? Aprobetxatu biharko eguna!\nGasteizen ez bazaude eta, hala ere, zure ekarpenak egin nahi badituzu, ekintzaren nondik-norakoa jarraitzeko eta zure ekarpenak egiteko twitter bitartez egin ahal izango duzu #ZukZertarako traolarekin.\nNON: DONOSTIAN, EGK-ko egoitzan eta alde zaharrean barrena\nNOIZ: Azaroaren 21ean. Arratsaldeko 16:30ean (iraupena: bi ordu eta erdi)\nZER: Emakumeok iraganean eta orainean hirietan daukagun espazioaz gogoeta egiteko ekintza izango da hau. EGK-ko Donostiako egoitzan (Andia Kalea, 11) harrera egin ostean Donostiako alde zaharrean zehar tour bat burutuko da emakumeok iraganean eta honen oroimenean daukagun papera ikusteko. Ostean, hiriek egun duten diseinuaz eta honek oraingo emakume gazteen askatasunean duen inpaktuaz aurkezpentxoa eta eztabaida burutuko dira.\n“Berdintasuna… zertarako?” topaketak\nNON: BILBON, EGKren egoitzan (Autonomia kalea, 44).\nNOIZ: Azaroaren 30ean eta abenduaren 1ean. Arratsaldeko 17:30ean (iraupena: 2 ordu saio bakoitzak)\nZER: Azken ekintza honetan bai genero (aurrekoetan bezala) baina baita adin desberdinetako taldeak sortu nahi ditugu. Bi saio hauetariko bakoitzean aurten mahaigainean egon diren bi gai desberdinez eztabaidatuko da: emakumeen aurkako indarkeria matxistak eta denbora eta erantzukizunaren banaketa desberdina.\nBi saio hauen helburuak izango dira belaunaldien arteko eztabaida medio hainbat erronka, eskaera eta aukera identifikatzea hauek ostean gizarte mailan eta, bereziki, gazteen artean aditzera emate aldera.\n“EMAKUMEEN HIRIA” EDO “BERDINTASUNA… ZERTARAKO” TOPAKETAK EKINTZETAN IZENA EMATEKO:\nHELBIDE ELEKTRONIKOA: berdintasuna@egk.org


2017/05/30 Uxue Barkos kontu epaitegietako presidenteekin elkartu da [Castellano]\nUxue Barkos lehendakaria kontu epaitegietako presidenteekin elkartu zen atzo, Nafarroako jauregian. Tronu Aretoan eginiko harreran, lehendakariak kontrol instituzioen lanaren balioa azpimarratu zuen, legezkotasuna ez ezik eraginkortasuna ere aztertu behar dela nabarmenduz. “Zuek eraginkortauna, efizientzia eta ekonomia aipatzen dituzue askotan. Behin letra horrekin jolasean hasita, etika eta ekologia ere aipatzen ahal ditugu, horiek ere gobernua batek kontuan hartu beharreko irizpideak baitira”.\nBarkosek Kontuen Ganberaren ibilbidea goraipatu zuen. “Laurogeiko hamarkadan berriro martxan jarri zenetik, independentzia eta profesionaltasuna erakutsi ditu, biak ala biak ezinbesteko ezaugarriak kontu epaitegi batez ari garelarik”.\nAsun Olaetxeak, bere aldetik, kontu epaitegien erronkez mintzatu zen. “Argi dago ikuskaritza klasikotik harago joan behar dugula. Ez da aski kontuak eta legezkotasuna aztertzea. Biztanleriak eraginkortasuna eskatzen die administrazioei, eta guk gai izan behar dugu hori aztertzeko“. Olaetxeak gogoratu zuenez, zenbait arlotan errazagoa da irregulartasunak gertatzea, hala nola, diru-laguntzetan, hirigintzan edo lan obra publikoetan. Haren ustez, “arlo horiei lehentasuna eman behar zaie“ eta, bestalde, jendearen kezkak ere kontuan hartu behar digugu. Ezin gara bizi gure egoitzetan itxita, karrikako oihartzunari muzin eginez“.\nArgazkian, Barkos lehendakaria kontu epaitegietako buruekin.


Azpiru eta Baqueren arteko lehia espero da errepidean - GARA\nAMATEUR Bizkaiko Bira\nAzpiru eta Baqueren arteko lehia espero da errepidean\nParesi eta El Vivero gainek eta Mungiako erlojupekoak erabakiko dute\nEuskaldun talde onenek ospeko garaipen bat bilatuko dute bihartik igandera Bizkaiko Biran. Antolakuntzak ikuskizunaz gozatzeko bost etapako ibilbidea prestatu du, eta gaur Sopelan hasiko da. Paresi eta El Vivero gainek eta Mungiako erloju- pekoak erabakiko dute itzulia.\nAzken lasterketetan, Azpiru eta Baque arteko lehia egon da, eta Biran faboritoak izango dira. Ezbairik gabe, gipuzkoarrak nagusitu dira, eta Ferrari izango dute liderra; Pujol eta Artola izango ditu laguntzaile. Bizkaitarrek, berriz, iaz Martinek egin bezala, irabaztea dute helburu, eta Esteban eta Salas igotzaileak dituzte taldeburuak.\nLizartek Amador aurkeztuko du; orain arte, Costa Ricako amateurrak sekulako erakustaldiak eman ditu, baina iragan astean itzuli zen Euskal Herrira. Lehiatu gabe egon da, beraz, litekeena da erritmo falta nabaritzea.\nBidelan eta Caja Rural taldeek txirrindulari sendoak aurkeztuko dituzte, eta aukerak bilatuko dituzte. Bestetik, Seguros Bilbao eta Suminam gazteak dira.\nEstatu espainoletik honako taldeak lehiatuko dira: Saunier Duval, Würth, Spiuk, Ditec, Froiz, Sectec eta Andalucia; Errusiatik Lokomotiv eta Belgikatik Valoniako selekzioa.\nItzulia gorabeheratsua da; guztira, 16 mendate dituzte gainditzeko parte-hartzaileek, Paresi hirugarren saioan eta El Vivero bi aldiz bosgarrenean. Larunbatean, aldiz, irabazteko faboritoek 10,6 kilometroko erlojupekoa dute Mungian. Gaur, Sopelan aurreneko lasterketa dute faboritoek.


Komite Internazionalistekin "Herriak Tinko!", Eguzkizaleak konpartsaren 25.urteurrena eta Joxemi Zumalabe Fundazioarekin militantzia politikoari buruzko hausnarketa - Irola Irratia 107.5 FM (Bilbo)\nKomite Internazionalistekin "Herriak Tinko!", Eguzkizaleak konpartsaren 25.urteurrena eta Joxemi Zumalabe Fundazioarekin militantzia politikoari buruzko hausnarketa\nJueves 8 de mayo de 2014, Garrasika (Lunes 21:00 h./Martes 10:00 h./Miércoles 21:00 h./Jueves 10:00 h.)\nAste honetako Garrasikan ez dugu albisteak emateko ia astirik izan, hiru elkarrizketa potolo izan baititugu. Batzuetan hainbeste, beste batzuetan ezer ez.\nHasteko, Komite Internazionalistetako kide bat hurbildu da Irola Irratira "Herriak Tinko!" jardunaldien aurkezpena egiteko. Aste osoan zehar Bilboko Zirika Herri Gunean antolatu dituzten hitzaldien berri eman eta Kurdistan, Palestina eta Mendebaldeko Sahararen egoerei buruzko hausnarketak eskaini dizkigu.\nAlbiste tartetxo baten ondoren, Eguzkizaleak konpartsako kide batekin izan gara haien 25.urteurrena ospatzeko asmoz. Aste Nagusiari begira prestatzen ari diren ekitaldi bereziez gain, jada belaunaldi ezberdinen arteko bazkaria antolatu dute, mendi irteera bat egingo dute eta asteburu honetarako, Maiatzak 10erako alegia, ginkana + Garilak 26 taldearen kontzertua prestatu dituzte 7 Katu gaztetxean.\nAzkenik, Joxemi Zumalabe Fundazioko kide batekin mintzatu gara eta militanzia eta aktibismo edo militantzia politikoari buruzko eta kolektiboen barne horizontaltasunari buruzko gogoetaren aurkezpenaren berri eman digute. Euskal Herri osoan egingo dira aurkezpen hauek eta lehenengoa Bilbon bertan izango da, Hika Ateneoan Maiatzak 8an, ostegunean.\nEz galdu gaurko irratsaioa. Garrasika: entzun, hausnartu eta parte hartu!


Musikako Bloga: Andoni Zuazo: Des-Kontrol\nDes-kontrol taldea Arrasate izeneko herrian sortu zen,eta hasieran bost pertsonek isatzen zuten: Aritz (ahotsa), Iker (bateria), Oier (baxua), Markel (gitarra) eta Osoro (gitarra eta korua). Des-kontrolek bere lehen kontzertua 1997ko ekainaren 21ean eman zuten, Insumiso Eguna ospatu zenean. Egun hartatik aurrera talde honek Euskal Herri osotik jo eta arrakasta izaten hasi zen. Garrantsitzuagoa bihurtzean," Enboskada" eta "Arkada Social" taldeekin bateratu zen. Beraien lehendabiziko lana 1998 urtean sortu zuten eta 7 abestiz osatuta zegoen, haien artean Zakarrak taldearen abesti bateko bertsio bat zegoelarik. Kontsertu gehienak Euskal Herrian eman dituzten arren, Espainian, Alemanian, Frantzian eta Estatu Batuetan ere zenbait kontzertu eman dituzte. 2005. urtean bi bira eman zituzten lehenengoa Estatu batuetatik eta bigarrena aldiz, Austriatik eta Alemaniatik.\nTalde ezagun honek street punkaren eta Oi! ("Skin Head"-en musika ) musikaren nahaste bat jotzen du, izan ere, 80ko eta 90 ko hamarkadan musika estilo honek arrakasta handia izan baitzuelako.\nDes-kontrol Taldeak hainbat salaketa jaso behar izan ditu bere bizitzan zehar, izan ere, 2000ko hamarkadaren erdialdera taldearen aurkako iritziak zabaltzen hasi ziren, Des-Kontrol taldeko musikariak naziak zirela esanez. Kritika hauek Rash (skinheads eta anarkistes osatutako taldea) izeneko talde batek zabaltzen zituen eta gainera Des-kontrol taldearen hainbat kontsertu boikoteatzen ere saiatu zen.\n2010eko urtarrilaren 22an Des-kontroleko taldekideek beraien bizitzako momenturik txarrenetariko bat bizi izan zuten, izan ere , San Bizente jaietan kontsertu bat jo aurretik skinhead batzuengandik Barakaldon jipoituak izan zirelako. Badirudi, taldekideei egindako erazoaren arduradunak taldearen aurka boikot kanpaina egindakoak izan zirela. Hala eta guztiz ere, zorionez, azkenean taldekideen lexioak ez ziren hain handiak izan eta gaur egunean beraien musika ederra inolako arazorik gabe jotzen segi dezakete.\nGaur egun taldean berdinek jarraitzen dute, Aritz eta Osoron izan ezik. Osoronek 2004. urtean utzi zuen taldea eta Oier ( lehenago baxua zena) da gaur egun kitarra lanetan bere ordez aritzen dena, azken honen anaia, Hodei izenekoa, baxuan dagoelarik. Beranduago,2008. urtean, Aritzek taldea utzi zuen eta honekin batera Pepin ( taldearen ondoan beti egon den pertsonaia) sartu zen, abesti batzutan abeslari lana egiten duena.\nHauxe da Des-kontrolen diskografia:\n- Behin eta Berriz (2002)\n- Duintasunez eutsi (2006)\n- Hipokrisia eta faxismoaren aurka (2008)\n- Aurrera begira (2009)\nHona hemen Des-Kontrolen zenbait bideo:\n" Duintasunez eutsi"\n"Burua hotz bihotza bero"\nGaur egun t\n"Independentzia" ere, Aritz-ek taldea utzi zuen. Honekin batera Pepin, taldearen ondoan beti egon den pertsonaiak, abesti batzutan abeslari lanak egin ditu.\nGaur egun taldean berdinek jarraitzen dute Osoron eta Aritz izan ezik. Osoronek 2004. urtean utzi zuen taldea eta Oier jarri zen kitarra lanetan, baxua jotzenazken honen anaia Hodei jarri zelarik. Beranduago, 2008 . urtean ain zuzen ere, ArHonekin batera Pepin, taldearen ondoan beti egon den pertsonaiak, abesti batzutan abeslari lanak egin di"\n"Freedom for my land" (Ingeleras)\nHona hemen Des-kontrolen web gunerako hiperbinkuloa:


Samsung-ek zure mugikorra Linux ordenagailu bihurtzeko aukera emango dizu Androidea\nSamsung-ek zure mugikorra Linux ordenagailu bihurtzen utziko dizu\nSamsung-en premium mugikorrak mahaigaineko ordenagailu bihur daitezke DeX izeneko kaia erabiliz. Laster, konpainiak Linux-i sistema honen bidez exekutatzeko baimena emango dio.\nSamsung urrun dago etorkizunean amesten duen lehen enpresa izatetik, telefonoa aldi berean telefono eta ordenagailu gisa erabil dezakezu. Hego Korearren saiakeraren eta teknologiako beste enpresa garrantzitsuenen arteko aldea finantza-ahalmenak markatzen du.\nDirudienez, Samsungek dagoeneko diru kopuru handia inbertitu du DeXen eta konpainiak etengabe lan egiten du mekanismo hori gero eta eraginkorragoa izan dadin.\nSamsungek espero du erabiltzaileek telefono berriak ordenagailu gisa erabiltzeko arrazoi berriak izatea proiektu berriaren ezarpenari esker Linux on Galaxy.\nBere izenak dioen bezala, telefono mugikorretan Linux banaketa osoak egiten lagunduko zaituen plataforma da. Modu honetan, zure mugikorra monitore, sagu eta teklatu batera konektatuz gero, ez duzu mugarik izango mugikorreko programak exekutatu nahi badituzu. Gainera, Linux-en Office fitxategiekin edo diseinu proiektuekin elkarreragiten lagunduko dizuten aplikazio ugari ere aurkituko duzu, Windows-en bezala.\nHala eta guztiz ere, Linux on Galaxy-k bere mugak izango ditu. Sistema honen bidez, ezin izango duzu Ubuntu edo Debian exekutatu, banaketa ezagunenak direnak. Horren ordez, ARM prozesadoreetarako optimizatutako Linux banaketek bakarrik funtzionatuko dute Android plataformaren kernel bera aprobetxatzen dutenak. Horrela bakarrik bermatuko duzu errendimendu ona eta erabiltzaile esperientzia ona.\nOrain arte, Linux on Galaxy bertsioak ez du data zehatzik, baina proiektu honetarako DeX dock bat erosi dutenek edo Samsungen berriei buruzko bitxikeria ugari dutenek bai eman izena konpainiaren webgunean jakinarazpenak jasotzeko.\nArtikuluaren bide osoa: Androidea » Android gailuak » Telefono mugikorrak » Samsung » Samsung-ek zure mugikorra Linux ordenagailu bihurtzen utziko dizu\nDavid u. esan zuen\nNola jakin behar da albiste hau noiz den argitalpen data inon jartzen ez baduzu? "Egia" kontzeptua galdu egiten da.\nErantzun David U-ri.\nPokémon GO Halloween gertaera eskuragarri dago jada\nFacebook Messenger-ek PayPal bidez dirua bidaltzeko aukera emango dizu


Frantziara begira jarriko da San Sebastian Gastronomika Euskadi Basque Country kongresuaren 2021eko XXIII. edizio hau, eta frantziar eta espainiar sukaldaritzen artean elkarrizketa berria abiaraztea planteatuko du, ‘Berrelkartzeak’ izenburuarekin. Kursaal jauregiarekin berriz elkartuko garen urtea da, pandemiaren ondorioz galdutako aukeren ondoren, kongresistekin eta erakusketariekin elkartzekoa, baita munduko sukaldaritza bikainenetako bi berriz elkartuko diren urtea ere. Frantziar sukaldaritzaren errealitatea berraurkituko du kongresuak, eta espainiar sukaldaritzarekiko garai berria planteatuko du. Donostian egongo dira mugaren alde bietako kontzepturik eraldatzaileenak, hazten ari diren chef berriak eta figura garrantzitsuak, mundu osoko chef handienekin batera.\nKongresua azaroaren 14 eta 17 bitartean ospatuko da eta dagoeneko zabalik dago izena emateko aukera.


Gazteak lan mundura sartzea errazteko "Enplegu Anezka" abiatuko da apirilean Debabarrenean - etakitto.eus\nGazteak lan mundura sartzea errazteko “Enplegu Anezka” abiatuko da apirilean Debabarrenean\n0 Debegesa, Ekonomia\nETA KITTO 2016, Mar 22\nEnplegu anezka honek 25 gazte langabetu hartuko ditu, 18 urtetik 29 urtera bitartekoak gizonen kasuan eta 34 urte artekoak emakumeen kasuan. Debabarreneko Enplegu Anezka apirilean jarriko da abian eta izen-emate epea zabalik dago. Langabezia egoeran dauden gazteei zuzenduta dago. Gizonezkoak badira, 18 eta 29 urte bitartekoak. Emakumezkoen kasuan, 18 eta 34 urte bitartean. Ez da prestakuntza profil zehatz bat eskatzen; oinarrizko ikasketak dituzten gazteak izan daitezke, lanbide heziketatik edo batxilergotik datozenak, unibertsitate ikasketak dituztenak… Ez da beharrezkoa esperientzia profesionala izatea.\nHautatuak diren pertsonak astean hainbat egunetan bilduko dira Debegesan. Teknikari baten laguntzarekin, coaching eta adimen emozionaleko saioak egingo dituzte, komunikazio dinamikak, marka pertsonala eta enplegu bilaketa 2.0, elkarrizketa pertsonaletarako entrenamendua, enplegagarritasun mapak, enpresetara bisitak, bilerak ekintzaileekin, lan bitartekaritzako prozesuak giza baliabideetako arduradunekin…\nProiektuan parte hartu nahi dutenek apirilaren 7ra arteko epea dute izena emateko. Informazio gehiago hemen.\n« Bihar banatuko dituzte XIX. Eguen Zuri Argazki Lehiaketako sariak Udaltzainen lan-poltsarako deialdia egin du udalak »\nDebabarrena eskualdearen garapenerako agentzia. Eskualdeko 8 udalerrik osatzen dute: Deba, Eibar, Elgoibar, Ermua, Mallabia, Mendaro, Mutriku eta Soraluze. Eskualdearen garapen jasangarria eta enplegua sustatzea du xede nagusi.\n20600 Eibar [Gipuzkoa]


Euskal AEko esportazioak %17,3 igo ziren 2010eko laugarren hiruhilekoan\nEUSKAL AEKO KANPO-MERKATARITZAREN ESTATISTIKAK (KAMEE)- 2010eko 4. hiruhilekoa\n2010. urte osoan merkataritza-saldoko superabita ia 2.289 milioi izan dira; estaldura-tasa, %115\nEuskal AEko esportazioak %17,3 hazi ziren nominalki 2010eko laugarren hiruhilekoan, EUSTATen arabera. Atzerrian egindako salmentak: 4.648,9 milioi 2010eko azken hiru hiletan; urtebete lehenago 3.963,7.\nGuztizko Euskal AEko Inportazioak: 4.061,2 milioi, urte arteko %24,4ko hazkundea. Produktu ez-energetikoen inportazioak gutxixeago igo ziren: %16,8.\nMerkataritza-saldoak (esportazioak ken inportazioak) bilakaera positiboa izan du, esportazioen pisu handiagoari esker; urtebete lehenagoko 700,3 milioiko superabitetik aurtengo 587,7kora pasatu da; esportazioen inportazioen gaineko estaldura tasa %114,5 da.\nMerkataritza-saldo ez-energetikoak 1.567,8 milioiko superabita du; aurreko urtean 1.346,7. Estaldura-tasak: %159,9 2009.ean, %159,6 2010.ean.\nEuropar Batasunerako esportazioak %29,3 hazi dira; 12 ehuneko-puntu gehiago guztirakoak izandako hazkundea baino. Daturik positiboenak Belgikan (%49,1), Alemanian (%42,7), Italian (%37,0) eta Frantzian (%26,7). Bolumen garrantzitsua duten gainerakoen artean, hona hemen salmenta-hazkunde nabarmenak: Latinoamerika (%30,9) eta AEB (%25,5).\nEuropar Batasunetiko inportazioak %6,5 hazi dira; Erresuma Batukoak %17,1, Frantziakoak %16,5, Alemaniakoak %8,7. Italiatiko inportazioak %3,5 murriztu dira.\nEuropar Batasunarekiko merkataritza-superabita handitu egin da; aurreko urtean 508,1 milioi eta 2010eko azken hiruhilekoan 1.061,4; ondorioz, estaldura tasan ehuneko 27,5eko punturen igoera dugu.\n2010eko laugarren hiruhilekoko esportazioak, funtsean, bi muga-zergaren eragin positiboaren mende dago: Metalak eta haien manufakturak (%41,7) eta Material elektrikoa (%14,0); bien artean aurreko urteko aldi bereko esportazioak baino 493,9 milioi gehiago gauzatu dituzte. Gainerako muga zergen sekzio nagusien artean, hazkunde handiak: Plastikoak eta kautxua %67,7; Produktu kimikoak %47,1; Produktu mineralak %23,3. Hiruren arteko esportazio-hazkundea 277,3 milioikoa da 2009ko laugarren hiruhilekoaren aldean. Ia muga-zergen sekzio guztietan hazkundeak daude; garrantzitsuen artean Garraio materiala (%-15,1) da salbuespena.\nInportazioetan, hazkundeak daude sekzio gehienetan: Produktu mineralak (%41,4) eta Metalak eta haien manufakturak (%24,1) nabarmentzen dira. Bien artean 591,8 milioi gehiago aurreko urteko hiruhileko berean baino. Gutxiago, baina hazi ere dira Material elektrikoko (%8,9) inportazioak eta jaitsi (%8,5) Garraio materialekoak.\n2010eko laugarren hiruhilekoan esportazio-hazkunde nabarmenak daude hiru lurraldeetan: Urte artean esportazioak %23,6 hazi dira Araban, %16,8 Gipuzkoan eta %14,2 Bizkaian. Inportazioetan ere saldo positiboak daude hiru lurraldeetan, esportazioen kontrako hurrenkeran: Bizkaian %32,3, Gipuzkoan %14,5 eta Araban %10,4.\n2010 urteko balantzea\nEuskal AEko esportazioak 17.545,9 milioi izan ziren 2010. urtean, aurreko urtean baino %20,1 gehiago. Aldi berean, guztizko inportazioetan ere %24,3ko hazkunde azpimarragarria izan zen. Bi fluxuen eraginez, esportazioen inportazioen gaineko estaldura-tasa 4 puntuz murriztu da, 2009ko %119tik 2010eko %115era. 2010.ean sortutako superabita: 2.288,7 milioi, aurreko urtean baino 40 milioi gutxiago ia.\nProduktu ez-energetikoen saldoak hobera egin du aurreko urtekokoaren aldean: 6.078,5 milioi, 2009an 5.289,1. Produktu ez-energetikoen estaldura-tasa 4,3 puntuz jaitsi da, 2009ko %165,4tik 2010eko %161,1era.\nEuskal AEn bai esportazioak, bai inportazioak estatuaren osotasunean baino gehiago hazi dira. Estatuan esportazioan %17,4 hazi ziren eta Euskal AEn %20,1. Inportazioetan, %14,2 hazi estatuan eta %24,3 gure erkidegoan.\n2010ean esportazio-hazkunderik handienak Metalak eta haien manufakturak (%31,7) eta Garraio-materiala (%23,1) sekzioek izan zituzten. Bi muga-zergen sekzio hauek gure esportazioen %50 hartzen dute. Gainerako sekzioetan ere hazkunde nabarmenak daude, esaterako: Plastiko eta kautxua (%30,7) eta Produktu mineralak (%23,0).\n2010. urte osoan Bizkaian izan zen esportazioen gehikuntzarik handiena, %29,2; Araban ondoren, %20,7 eta Gipuzkoan %9,2. Inportazioak %27,8 hazi ziren Bizkaian, %19,1 Gipuzkoan eta %17,4 Araban.\nEuskal Estatistika Erakundea / Instituto Vasco de Estadística Donostia-San Sebastián kalea, 1 01010 Vitoria-Gasteiz Tel.: +34-945-01 75 00 Faxa: +34-945-01 75 01 Helbide elektronikoa: eustat@eustat.es Harremanetarako pertsona: Patxi Garrido Tel.:+34-945-01 75 13 Faxa:+34-945-01 75 01 Euskal AEko Kanpo merkataritzaren estatistiken gaineko prentsa ohar gehiago Euskal AEko Kanpo merkataritzaren estatistiken gaineko datu-bankua


Intza KEren pilotariek ezin izan dute garaipenik lortu Gipuzkoako Banakako txapelketan - Lasarte-oria - Txintxarri.eus\nIntza KEren pilotariek ezin izan dute garaipenik lortu Gipuzkoako Banakako txapelketan\nTxintxarri Aldizkaria 2021-11-24 10:05\nHaritza Diaz de Gereñu jubenila Ataungo Eizagirreren pilotakadari erantzuten.\nEskuz Banakako Gipuzkoako Txapelketa hasi da eta Intza Kirol Elkarte-ko pilotariek ez zuten zorterik izan Jubenilen eta Kadeteen 2. Mailako lehen jardunaldian\nJubenilen Intza-Ataun partida jokatu zen Michelingo kirol gunean. Atauneko Eizagirre izan zen nagusi partidan. Haritza Diaz de Gereñu herritarrak ongi egin zion aurre eta hainbat jokaldi luzatzea lortu zuen. Tamalez tantoak bukatzerakoan akats ugari egin zituen eta ataundarrak eraman zuen saria, 2-22.\nBeñat Olazabalek ere 18-11 galdu zuen partida Kadeteen 2. Mailako lehian. Hotz hasi zuen partida Intzaren pilotariak eta Soraluzeko Caramanzanak aurre hartu zuen, 0-9. Olazabalek partidari itzulia eman nahi izan zion eta jokoan nagusitu arren, hasierako errenta gehiegizkoa izan zen.\nGipuzkoako Eskuz Binakako Txapelketan, berriz, Nagusien 3. Mailako bikoteak final-laurdena jokatuko du azaroaren 27an, Michelin kirol guneko pilotalekuan. Aurkaria Tartaloetxe 2 izango da.\nJubenil eta kadete mailako bikoteek lehen faseko azken partida jokatuko dute Azkoitiaren eta EPLEren aurka, hurrenez hurren. Ez dute hurrengo faserako sailkapenik jokoan, baina txapelketa ongi amaitu nahi dute Intzako bikoteek.


Parke estaliko inkesta - Maxixatzen.eus\nParke estaliko inkesta\nJulen Garate Azpitarte 2018-03-26 16:55\nAzkoitiko parke estaliaren gaia aurreko legealditik dator. Orduan liburutegi alboan kokatzea erabaki zen. Oraingo legealdian, udal gobernuak kokalekua aldatzea erabaki du eta Gaztanenea inguruan egitea.\nKokaleku aldaketa horrek, inguruko bizilagunen eta beste hainbat herritarren kexa sorrarazi du, eta Maxixatzeneko kale inkesta horren berri jaso du.\nParke estaliko inkestan Gaztaneneako aukerak irabazi du, oso garbi gainera. Nik ez dut uste horren alde egiten duenik herritarren gehiengoak, pertsona berdinek behin baino gehiagotan aukera beraren alde bozkatu duela baizik.\nBenetan bi aukeretatik zein den bozkatuena zehazteko, onena herri galdeketa egitea izango litzatekeela uste dut. Badakit herri galdeketa ezin dela edozertarako erabili, baina kasu hau ezin aproposagoa da: herritarrek informazio zehatza daukate eta bi aukeren artean aukeratzea besterik ez lukete izango.\nGure udal gobernua parte hartzearen alde azaltzen zaigunez behin eta berriro, kasu honetan herri galdeketa egitea onartuko ote digu?


Europako Parlamenturako hauteskundeak: 'Herritarrek EBko beste herrialde batean hautagai izateko errazago aurkeztu beharko lukete' - EBko berriemailea\nEBko arau hori leku behar EBko estatu guztiek gaur (29 urtarrila) bezala ere Under, to in 2014 Europako Parlamenturako hauteskundeetan hautagai gisa stand EBko herritarrek beste estatu kide batean bizi da, errazagoa izango da. Lege berria, 2012 amaieran adostu (MEMO / 12 / 1020) Eta bertan, aurreko arauak eguneratzea da (Zuzentaraua 2013 / 1 / EB), Ez-nazional EBko herritarrek Europako Parlamenturako hautagai gisa stand prozedura sinplifikatu.\nEstatu kideak izan zen atzo (28 urtarrilaren 2014) arte eguneratu arauak ezartzeko. Hala ere, jaso ditu Europako Batzordeak azken informazioaren arabera, estatu kide 14 bakarrik (Kroazia, Txipre, Alemania, Estonia, Finlandia, Hungaria, Irlanda, Letonia, Luxenburgo, Herbehereak, Portugal, Eslovenia, Suedia, Erresuma Batua) izan formalki jakinaraziko beren legeak denbora epea da. Lege berria hasi du Europako Parlamentuko hauteskundeetan 22 25-Maiatza 2014 bitartean egingo da parte-hartzea sustatzeko Europako Batzordeak neurri sorta bat parte (ikus da IP / 13 / 215).\n"Europa europarrek parte hartuz eraiki behar da. Ezinbestekoa da herritarrek beren hitza ematea Europar Batasuna garatu eta aurrera egin ahala. EBko herritar orok eskubidea du Europako hauteskundeetan botoa emateko edo hautagai izateko eskubidea, bere tokietan bizi diren ala ez. bere herrialdean edo beste estatu kide batean. Eskubide horrek eraginkorra izan behar du Batasun osoan ", esan du Viviane Reding presidenteordeak, EBko justizia, oinarrizko eskubide eta herritartasunerako komisarioak. "Etsita nago, EBko estatu kideen erdiek soilik bete dutela arau hauek eguneratzeko epea. Oraindik arauak ezarri ez dituztenei premiazkoa izan dadin deitzen diet, datozen hauteskundeetan EBko herritarrek beren eskubideak gauzatu ditzaten. Europako Parlamenturako hauteskundeei begira, Europako Batzordeak gertutik zainduko du egoera. Boto guztiak balio du hauteskundeetan ".\nbere 2010 EB Hiritartasunerako txostena, Batzordeari zuzendutako Europako Parlamenturako hauteskundeetan turnout etengabe gainbeheran eta beharra alea EBko herritarren parte hartzea hauteskundeetan (erraztekoIP / 10 / 1390, MEMO / 10 / 525). Sinplifikatu, EBko herritarren ez-nazional prozedurak bere bizilekua dagoen Estatu batean hautagai Kontu horri aurre egiteko modu bat da gisa stand.\nEBko arau berrien arabera, hautagaiek ez lukete beren jatorrizko estatu estatatura itzultzera behartuko ziurtagiria lortzeko, hautagai izateko eskubidea kentzen ez zaiela adierazten duen ziurtagiria lortzeko. Horren ordez, beren bizilekuko estatuan hautagai izateko eskaera egitean zentzu horretan aitorpena bakarrik eman beharko lukete eta frogaren zama bizilekuko estatu kidearen hauteskunde agintaritzan egongo da.\nEra berean, Batzordeak hartu du ekintza EBko herritarrek duten estatu kide batek bere kabuz daiteke Europako hauteskundeetan parte hartzeko baldintza berdinak herritar nazional gisa pean ez den beste batean egoitza (bermatzekoIP / 13 / 874), EBko legea (Ekintza 18 du ildotik 2010 EB Hiritartasunerako txostena).\nEBko herritartasuna esker - eta horrek osatzen du, baina ez du nazio herritartasuna ordezkatuko - the 28 estatu kideetako herritar guztien eskubide gehigarri EBko herritar multzo bat. Horien artean, botoa emateko eskubidea, eta tokiko eta Europako Parlamentuko hauteskundeetan ere, EBko herrialde bizi diren. 14 milioi baino gehiago EBko herritarren unean beste estatu kide batean bizi norberarenak, 8 milioi baino boto adina barne.\nproposatutako arau buruzko eztabaidak EBko herritarren eskubideen erabilera bozkatzeko eta Europako hauteskundeetan Kontseiluak blokeatu ziren 2008 in stand errazteko ondoren, Europako Batzordeak berriro abian urriaren 2011 negoziazioak. Beraz, ez da 2006 jatorrizko EBren proposamena alderdi nagusia bideratua by: EBko herritar ez-nazional prozedurak sinplifikatzea izateko hautagai gisa stand. Ondorioz, arauak 20 abenduaren 2012 (on onartu zirenMEMO / 12 / 1020), Horiek gauzatzeko bi urte Zuzenbide nazionalera Hurrengo epea batekin EBren Egunkari Ofizialean argitaratu.\n2006 Europako Batzordeak 1993 batetik arau horren moldaketak EBko herritarren gaitu bozkatzeko edo hauteskundeetan hautagai Europako Parlamentuari EBko estatu kide bizi diren bezala stand beren eskubidea erabiltzeko egiteko ezarritako aldatzeko proposatu zuen.\nBatzordearen proposamenak beste estatu kide batean hautagai direnentzako prozedura sinplifikatuko zuen eta Europako hauteskundeetan boto bikoitza eragozteko mekanismoa berritu zuen. Estatu kideek boto bikoitzaren inguruko akordioak aho batez adostu ezin izan zituztenez, proposamenaren inguruko negoziazioak eten egin ziren 2008an.\nEuropako Batzordea: EB hiritartasuna\nlehendakariordeak Twitter-en Jarraitu:@ VivianeRedingEU\nGai erlazionatuak:2010 EB Hiritartasunerako txostenaCroatiaCyprusEstoniaezaugarriFinlandiakofull-imageAlemanianHungariakoIrlandanLetonianLuxenburgokoez-nazional EBko herritarrenParlamentario hautagaiakPortugalEBko herritarren eskubideak bozkatzekoEsloveniakoSuediakoHolandanErresuma Batuaeguneratu arauak\nLan-baldintzak: estatu kide denborak ezartzeko ILO etxeko langileen konbentzio


Gure argitalpenak - opepro01i1\nMugi zaitez! Mugikortasun iraunkorra lantzeko unitate didaktikoa\nMugikortasun iraunkorrari buruzko unitate didaktiko honen bitartez ikasleei lagundu nahi diegu hobeki ulertzen mugikortasun iraunkorraren elkarreragintza korapilatsuak. Liburuki honetan Lehen Hezkuntzako hiru zikloetara egokitutako jarduerak proposatzen dira. Zehar lerroz txertatzen dira curriculumean jarduera guztiok, beraz errazagoa izan daiteke ikasgai guztietan erabiltzea. Jarduera guztiek helburu bakarra dute: herritar parte hartzaileak heztea, gaur egungo mugikortasun eredua auzitan jarri eta hobetzeko lanetan murgil daitezen, irtenbide egokiak bilatuz, hala nola garraio publikoa, bizikleta herri barruko joan-etorrietarako edota oinez ibiltzea, gure kaleetatik galdutako autonomia eta presentzia berreskuratzeko.\nGipuzkoako hezkuntza-zentroetan bizikleta gidatzeko ikastaroak emateko eskuliburua\nHirian bizikletaz modu autonomo eta seguruan ibil daitezen, lehen eta bigarren hezkuntzako haurrei ikastaroak emateko jarraibideak dakartza eskuliburu honek. Argitalpen hau, irakasleei, gurasoei eta hezkuntza-zentroetan mugikortasun arloko heziketan ardura duten pertsona guztiei zuzenduta dago.\nIkastaroaren helburu zehatzak ondoko hauek dira: txirrindularitza-gaitasun seguruak sustatzea eta garatzea, kalearen eta errepidearen erabilerari begirako jarrera positiboak garatzea eta kale eta trafiko inguruneen ezagutzak eta ulermena areagotzea. Ikastaro honek bi alderdi ditu: praktikoa eta teorikoa eta Lehen Hezkuntzako 6. mailako ikasleentzat (10-11 urte) pentsatuta dago, nahiz eta DBH-ko 1. mailan ere eman daitekeen. Xedea, bizikleta garraiobide gisa hirian txertatzea da eskola garaitik hasita.\nEskoletan bizikleta txangoak antolatzeko gidaliburu praktikoa\nBizikletaren mekanika, mantentze lan eta bestelako kontuei buruz gutxieneko ezagutzak biltzen dituen eskuliburu praktikoa. Eskuliburu honek, bizikleta mota zabalduenak zerrendatzeaz gain, bizikleten atal desberdinak aztertzen ditu (koadroa eta urkila, transmisioa eta abiadurak, ardatzak, balaztak...). Eskuliburu honen arabera, bizikletaren gainean oinarrizko ezagutzak edukitzea garrantzizkoa da: garbiketa, olioztatzea, zulaketen konponketa, mekanika, erreminta oinarrizkoak, eta abar.\nHalaber, gidaliburu honek eskoletako aparkaleku eta bizikleta biltegiak ditu aztergai. Bukatzeko, bizikletan ibiltzeko eraman behar dugun oinarrizko hornidura (mekanikoa eta botikina) zerrendatzen du.\nGipuzkoan bizikleta garraiobide gisa erabiltzeari buruzko ikerketa soziologikoa 2014\nGipuzkoako Foru Aldundiak 2014. urtean bizikleta bidezko mugikortasunari buruz argitaratu zuen ikerketa soziologikoaren emaitzak jasotzen ditu txosten honek. Ikerketa honen helburua, bizikletaren erabiltzaile ez diren zein bizikletaren erabiltzaile diren Gipuzkoako biztanleen inguruko informazio eguneratua eta zorrotza eskuratzea izan da, ibilgailu honen sustapen ekintzak diseinatzen laguntzeko. Zehazki, 15 urtetik gorako 1.800 herritarren ezaugarriak, ohiturak eta iritziak jaso dira: bizikletaren inguruan gipuzkoarrok dugun irudia, bizikletarekiko daukagun interesa, Gipuzkoako etxebizitzetan dagoen bizikleta kopurua, sexuaren araberako erabilera, bizikleta hartzea oztopatzen dizkiguten faktoreak (eguraldia, zirkulazioa, aldapak), arriskuaren pertzepzioa, bizikleten lapurreta kopurua, bidegorri sarearen gaineko iritzia, eta abar luze bat.\nGipuzkoako bizikleta bideen eskuliburua\nGipuzkoako bizikleta bideen plangintza eta proiekturako gomendioak jasotzen dituen eskuliburu teknikoa da. Besteak beste, eskuliburu hau ondoko kontuei buruz mintzo da: bizikleta bide baten baldintza egokienak, bide eta erabiltzaileen tipologiak, diseinua, neurriak, bidegurutzeak, bide zoruak eta zolaketa, fabrikako egiturak eta obrak, drainatzea, seinaleztapena, argiteria, eta abar.\nArgitalpen honek oinarri teorikoa eskaintzen du baita ere, bizikleta zergatik eta nola bultzatu behar den azaltzen duena. Izan ere, bizikletaren erabilera sustatzeko, bizikletaren politikak bere baitan hartu behar ditu, ez bakarrik azpiegituren eraikuntza, baizik eta horien kudeaketa eta bizikleta sustatzeko neurriak ere.\nGipuzkoako herri arteko bizikleta bideen seinaleztapenerako gomendioak\nBizikleta bideen seinaleztapena egiteko oinarrizko irizpideak eskaintzen dituen eskuliburua dugu Gipuzkoako herri arteko bizikleta bideen seinaleztapenerako gomendioak. Bereziki, herri arteko bizikleta bideetan ezarri beharreko seinaleztapenenean ardaztuta dago. Argitalpen honen xedea txirrindularien zein oinezkoen beharrak asetzea da. Gidaliburua, bizikleta bideen esparruan lan egiten duten udaletako eta foru administrazioko teknikariei zuzenduta dago.\nGirder ingenieros S.L.-k landutako argitalpen honekin, bizikleta bideen planifikazioaren gaineko argitalpen teknikoen esparruan dagoen hutsunea bete nahi da, izan ere, aldizkari tekniko horietan ez baita seinaleztapena behar bezala landu. Gidaliburua idazteko, indarrean dagoen legezko araudia eta Gipuzkoako bizikleta bideen eskuliburua hartu dira oinarritzat.\nBizikletaren udal gidaliburua. Nola garatu bizikleta bidezko mugikortasunerako politika lokalak\nArgitalpen honen bitartez bizikleta bidezko mugikortasunaren arloan lan egiten duen pertsonal teknikoaren gaikuntza hobetu nahi da, gero eta indartsuago datorren lan arlotzat ari baita jada finkatzen gure udaletan. Bertan bizikleta bidezko mugikortasunaren oinarri teorikoak, eta baita horrek mugikortasun iraunkorrean izan behar duen kokapena, arlo honetako esku-hartze publikoa egituratu behar duten ardatzen, eta toki mailako esferatik ekin dakiekeen jarduera-sorta zabalaren berri ere eskaintzen da.\nHegoak oinetan daude. Nerabeak, mugikortasuna eta espazio publikoa. Hezitzaile eta begiraleentzako gida praktikoa\nArgitalpen honen bitartez material praktikoa, atsegina eta interesgarria eskaini nahi diegu nerabeentzako zerbitzuetan eta gazteen arreta programetan lan egiten dutenei, edo nerabeekin lan egiten duten elkarteei, mugikortasun jasangarria eta bizikleta bidezko mugikortasuna gazteen sustapen programen edukietan kontuan har dezaten. Gidaliburu hau prestatzeko elkarlanean aritu dira GFAko Mugikortasun eta Garraio Publikoko Zerbitzua, eta Haur, Nerabe eta Gazteen Sustapeneko Zerbitzua; halaber, arlo horretan beren esperientzien ekarpenak egin dituzten zenbait udalen lankidetza ere jaso da.\nGidaliburua Marta Román geografo eta aholkulariak idatzi du (Grupo de Estudios y Alternativas 21, gea21), mugikortasuna haurtzaroarekin eta nerabezaroarekin uztartzen duten azterlanetan ibilbide luzea duenak, hain zuzen.\nDokumentu honen helburua da udalei laguntzea mugikortasuneko araudia eguneratzeko, aurreko bide hierarkia eta eremu publikoaren antolaketa berraztertze aldera, betiere jasangarritasuna xede dela. Horrela, automobilari eta zirkulazioaren arintasunari eman zaion protagonismoa murriztu nahi da eta, aldi berean, oinezko eta txirrindularien eskubideak aitortzea eta babestea.\nIdazketa prozesuan udaletako eta erakunde publiko, pribatu eta elkartetako ordezkarien ekarpenak bildu izan dira. Azken bertsioa Esther Anayaren ardura izan da. Bera bizikleta bidezko mugikortasuneko aholkularia eta ikertzailea da, eta bizikletak arautzeko eremuan eskarmentu handikoa.\nBizikleta eta tokiko gobernuak\nSegurtasuna bizikletan. Etnografia bat\nIkerketa honek aztertzen du Gipuzkoako hiri-txirrindulariek segurtasuna nola hautematen duten. Antropologiatik aztertzen ditu bizikleta bideko segurtasuna sortzen duten faktore, baldintza, praktika eta pertzepzioak.


Balenciagaren mitoaren atzean dagoen pertsona ezagutzera eman nahi duen erakusketa zabaldu dute - Urola Kostako Hitza : Urola Kostako Hitza\nModa eta Ondarea. Crístobal erakusketan jasotzen den objektuetako bat. (Cristobal Balenciaga Museoa)\n2018an, Ondarearen Europako Urtearekin bat etorrita, Moda eta Ondarea serie kuratoriala abian jarri zuen Cristóbal Balenciaga Museoak. Erakusketa sorta honen helburua Balenciagaren obra moda izatetik ondare izatera igarotzeko prozesuaz hausnartzea izan zen.\nAurten, joskintzako maisuaren 125. urteurrenarekin bat, serie kuratorialaren baitako hirugarren erakusketa antolatu dute. Oraingo honetan “errezelaren atzeko” pertsona atera nahi izan dute, “markaren atzean dagoen izen propioa, goi mailako joskintzako maisuaren atzean dagoen senitartekoa, laguna edo nagusia”, hain zuzen ere.\nBalenciagaren zenbait objektu pertsonal ere aurkituko dituzte bisitarien obra hautatu hauen ibilbide kronologikoan txertaturik. “Hain zuzen ere, ibilbidean zehar, mitoa alboratzeko eta Cristobal bera imajinatzeko gonbita egingo digute jantzi, lanabes, gutun, liburu nahiz apaingarri horiek”.\nErakusketaren komisario eta Museoko bildumen zuzendari Igor Uriaren arabera: “Gure asmoa ez da azalpen biografiko bat egitea, baizik eta gogora ekartzea beti itzalean, errezelaren atzean, lantegian gorderik, ideiak hausnartzen, sorkuntza lan isilean jardun zuen gizon hura —eta, agian, gure buruari galdetzea zergatik iritsi diren objektu jakin horiek guregana eta zer kontatzen diguten gizon hari buruz—”.\nErakusketa bost aretotan antolatuko da, eta 700 m2-ko azalera hartuko du, guztira. 80 jantzi pieza bilduko ditu, gehienak lehenago erakutsi gabeak.\n“Moda eta Ondarea serie kuratorialaren hirugarren edizioak alderdi biografikoa erantsiko dio aurreko erakusketetan bildumaren eta instalazioaren, artxiboaren eta museologiaren artean sortutako elkarrizketari. Cristobal Balenciaga beti egon da presente bere silueta ikonikoen bilakaeran, baina argazki ez hain ezagunen bidez agertuko da, oraingoan, baita haren jabetzakoak izandako objektu sorta baten bidez ere. Batzuk eta besteak, pertsonaia enigmatikoaren talisman edo fetitxe bihurturik ia», azaldu du Judith Clarkek, erakusketaren kontzeptuaren egileak.


This entry was posted in Euskara ikasi and tagged athletic, euskal kantak, euskara, hanka sartzeak, kantak, lau teilatu, nahasmenak on 3 urria, 2012 by Alicia San Juan.\n← Gipuzkoako herrien ezizenak: zapoak sakelari, kuku! Zein da zure whatsapp egoera? “Egun on Jainkoak dizuela!” →\n2 thoughts on ““Hil da jainkoa”tik… “Gildas de antxoa”ra”\nIñaki Peñagarikano Aranburu 21 abendua, 2013 at 19:38\nOraindik ez dut deus ikusi, baino borondatea oso pozgarria iruditzen zait.\nIñaki Peñagarikano Aranburu 21 abendua, 2013 at 19:40\nUtzi erantzuna Iñaki Peñagarikano Aranburu(r)i Utzi erantzuna


Bizitzaren makina eta RNA txertoak | Gizartea | Berria\nBizitzaren makina eta RNA txertoak\n2021eko urtarrilak 3\nGure material genetikoak eragiten du gu zer izango garen. Azido desoxirribonukleiko (DNA ingelesezko laburduran) moduan antolatua, lau molekulen sekuentzia ezberdinak ezarriko ditu gure ezaugarriak, betiere inguruko baldintzekin elkarreraginean: gure garaiera, indarra, azala edo ilearen kolorea, zein gaixotasun garatuko ditugun... Baina nola gertatzen da hau? DNAn dagoen informazioa proteina bihurtuz. Proteina hauek izango dira gure mamia osatuko dutena, egitura; baina baita gure erreakzio kimikoak baldintzatuko dituztenak ere, funtzioa. Eta nola sortzen dira proteinak DNAtik abiatuta? DNAtik azido erribonukleikoa sortzen da (RNA ingelesez), DNA zati baten bitarteko kopia, eta RNAren informazioa proteina bihurtzen da erribosoma izeneko zelula barneko organuluetan. Eztabaida luzea izan dezakegu biologia mailan, baina nik uste dut bizitzaren makina hemen dagoela, DNAtik abiatu eta proteinak sortzeko prozesuan.\nBirusek, askok jakingo duzuenez, ez dute euren egituran proteinak sortzeko organulurik, eta kutsatzen dituzten zelulen egiturak erabiltzen dituzte horretarako. Birusak, azken finean, DNA edo RNA zatitxo bat baino ez dira, inguruan mintza eta proteina gutxi batzuk dituztelarik, zeluletara itsatsi eta hauen egiturak erabili ahal izateko. Hau da, birusek beste zelulen bizitzaren makinak erabiltzen dituzte euren kopiak egin, biderkatu eta ugaltzeko. Horregatik da hain zaila birusen aurkako botikak sortzea, euren sinpletasunak erasotzeko zail bihurtzen dituelako.\nKoronabirusak RNA bidezko txertoen garapena leherrarazi du. Duela urte batzuetatik lantzen ari zen gai bat izan arren, hilabete gutxitan erabili da txertoak garatzeko. Zientziaren aldetik, bilakaera ikusgarria benetan. Covid 19a eragiten duen birusaren RNA ezagutzea lortu zen lehendabizi, oso aste urritan; eta ondoren, hilabete bakan batzuetan, berau sintetikoki sortu, eta txerto moduan erabiltzeko aukera. Zer egiten dute txerto hauek? RNA, birusaren material genetikoa, mintz eta proteinarik gabe gorputzari aurkeztu. Horrela, babesik gabe, ezin dute gure zeluletara sartu, ez beste kalterik eragin, eta gure gorputzak atzeman ditzake, beraren aurka immunitatea, defentsak garatuz. Ondoren, birus osoa sartuko balitz gorputzera, defentsek RNA hori atzeman eta aurka egingo liokete.\nNahiz eta oraindik erantzuteko galdera asko izan, txerto hauek euren eraginkortasuna erakutsi dute, eta epe laburreko ziurtasuna ere bai. Epe luzerako ziurtasuna ikusterik ez da izan, oraindik ere hilabete gutxi batzuk sortu zirelako; eta adi jarraitu beharko ditugun arren, ez da hartu zuten lehen boluntarioetan ezer arrarorik atzeman. Bejondeiela garatu dituzten zientzialariei.


Juan Mari Agirreurreta: ‘Don Quijote de la Mancha’ mundu guztiak irakurri beharko luke – eRakurleak\nJuan Mari Agirreurreta: ‘Don Quijote de la Mancha’ mundu guztiak irakurri beharko luke\nVictor Hugok ezin izan duenez erakurleon E-rantzuten testa erantzun, Kondenatu baten azken egunak itzuli duen Juan Mari Agirreurretaren kuttunak ezagutu ditugu.\nZein liburu d(it)uzu mesanotxe gainean?\nEgia esateko, gustatzen zaidana da hainbat liburu batera irakurtzea. Logelan apaltxo bat daukat 8-10 liburutarako lekuarekin eta guztiak ditut hasita. Zeini heldu uneko erabakia izaten da.\nNor gorroto duzu zuk idatzi nahiko zenukeen liburu hori idatzi duelako?\nNik nekez idatzi ahalko nuke nire liburu kuttunena; horretarako zientzialaria izan behar baita. Baina, aukeratzea libre bada, Darwinen Espezieen jatorriaz liburuaren idazlea izango nintzatekeen, zergatik ez.\nZer irakurtzen duzu komunean?\nKomunean (WC) esan nahi duzu edo oro har?!! Komunean ezer ez. Baina bizitzan, oro har, filosofiako liburuak atsegin ditut. Nire liburuen apaltxora etorri den azkena Heideggerren Ser y tiempo da. Liburu zaila da, baina gozatzen ari naiz.\nEta hondartzan, igerilekuan, mendian…?\nHorrelakoetan ez dut irakurtzen luzerako arreta eskatzen didan libururik, beti baitago irakurketa moztuko duen zeozer. Horrelakoetan poemak irakurtzen ditut; alegia, bat irakurri eta luze pentsatu, eta abar.\nZein da gehien oparitu duzun liburua?\nDon Quijote de la Mancha. Liburu hori mundu guztiak irakurri beharko luke.\nEuskal liburu gomendagarriena, zein da?\nEuskaraz gozatzeko esan nahi baduzu, zalantzarik gabe Axularren Gero. Baina euskal liburuen artean bakarra gomendatu beharko banu hori Lizardiren Biotz-begietan izango litzateke.\nZe abesti da literatura?\nLeonard Cohen abeslariaren edozein.\nNori emango zenioke Nobel saria?\nJoseba Sarrionandiari, zalantzarik gabe.\nUmetako liburu kuttuna zein zenuen?\nNegua. Anjel Lertxundik idatzi eta Asun Balzolak ilustratu zuena.\nPoesia liburu bat gomendatzekotan, zein izango litzateke?\nLizardi eta Sarrionandia jada aipatu ditudanez, Baudelaire poeta frantsesaren Les fleurs du mal gomendatuko nuke.\nEntseguak irakurtzen dituzu?\nBai, batez ere entseguak edo saiakerak irakurtzen ditut; eta eleberri gutxi. Gaston Bachelard eta Jean-Paul Sartre autoreak dira gehien irakurri ditudanak.\nZer ez zenuke berriz irakurriko?\nGutxi dira birritan irakurri ditudan liburuak. Dakigunez, munduan liburu asko dago eta denbora mugatua da; aukeratu egin behar da ezinbestean.\nEskolan irakurtzera behartutako ze liburu gorroto duzu?\nEz dut libururik gorroto eta eskolakoak ez nituen irakurtzen; tranpa egiten nuen. Nire lehenengo liburua 18 urterekin irakurri nuen ikasten ari nintzela (Julio Caro Barojaren liburu bat zen); ordutik ez naiz geratu.\nLiburu bat gomendatzeko eskatzen dizutenean, zein izaten da?\nPertsonaren araberakoa izaten da hori, intuizioz. Nire amari, adibidez, ez nioke Darwinen obra gomendatuko. Gustatzen zaizkidan liburuetatik, pertsona horri eta hari zer gusta dakiekeen pentsatzen dut lehenik.\nBest-sellerrak: bai edo ez?\nIrakurri izan ditut, esate baterako, Los pilares de la tierra, El Código Da Vinci, El Clan del Oso Cavernario eta beste batzuk. Baina aipatu dudanez, eleberri gutxi irakurtzen dut.\nNola aukeratzen duzu zer irakurri?\nBatzuetan liburu batek beste batera eramaten nau, gaika noalako edota autoreka noalako. Adibidez, Heidegger irakurtzen animatu naiz Sartreren filosofian eragin handia izan zuelako eta Sartre benetan dut gustuko.\nNork nahiko zenuke erantzutea galdetegi honi?\nMikel Laboak zer irakurtzen zuen jakin nahiko nuke.\nZe liburu izango da mesanotxera eramango duzun hurrengoa?\nDavid Thoreau: VOLAR. Antonio Casado da Rochak prestatu duen edizioa.\n02/18/2016 at 13:50\nMila esker gomendio guztiengatik, Juan Mari! Niri gauza bera gustatzen zait: aldi berean desberdinetako liburuak mesanotxean edukitzeak.\nGalderatxo bat: Zein da gehien gustatzen zaizuna: liburuak idaztea ala itzultzea? Noizbait izugarri kostatu zaizu liburu bat itzultzea? Zergatik?\n02/23/2016 at 13:44\nBai, mila esker Juan Mari, gomendioengatik! Nik ere askotan irakurtzen dut liburu bat baino gehiago aldi berean.\n02/26/2016 at 13:44\nJuan Mari Agirreurreta itzultzaileak Oihane eta lectorainvisibleri hauxe esateko eskatu digu: “Mila esker Oihane ta lectorainvisible.\nEzin dut konparatu. Bi liburu itzuli ditut ta hirugarrenarekin nabil, baina ez dut inoiz idatzi nirerik. Bide batez, zein da zuen liburu kuttunena?\n02/26/2016 at 15:48\nZaila da aukeratzea… baina, nik esango nuke Jane Austeren “Sentido y sensibilidad” liburua nire kuttunena dela. Gazteentzako liburuen artean, Lois Lowry-ren “The Giver” (“Oroimen emailea”) bilduma eta Uxue Alberdi eta Aitziber Akerreta-ren “Txikitzen zaretenean” (“Cuando os hagáis pequeños”) liburua izugarri gustatu zitzaizkidan.\n02/27/2016 at 20:37\nZaila da, baina aukeratzekotan Umberto Ecoren “El nombre de la rosa” kuttuna dut, eta egileen artean azkenaldian Tolstoi eta Jane Austen oso gustura irakurri ditut. Eta haurrentzako literaturan izugarri gustatzen zait Juan Kruz Igerabideren “Haur korapiloak”.